Záverečný účet kapitoly MZV SR za rok 2008 – obsahové vymedzenie:

1.	Správa o hospodárení kapitoly 
1.1.	Súhrnná charakteristika kapitoly a jej hospodárenia v roku 2008
1.1.1.	Charakteristika činnosti kapitoly 
1.1.2.	Zhodnotenie plnenia záväzných ukazovateľov rozpočtu kapitoly
1.1.3.	Rozpočtové opatrenia
1.2.	Príjmy kapitoly
1.2.1.	Príjmy kapitoly podľa ekonomickej klasifikácie
1.2.2.	Prostriedky prijaté z rozpočtu EÚ
1.3.	Výdavky kapitoly
1.3.1.	Výdavky kapitoly podľa ekonomickej klasifikácie
1.3.2.	Výdavky kapitoly podľa funkčnej klasifikácie
1.3.3.	Vyhodnotenie plnenia programovej štruktúry kapitoly
1.3.4.	Výdavky kapitoly (iné zdroje)
1.4.	Výsledok rozpočtového hospodárenia kapitoly
1.5.	Finančné operácie 
1.6.	Zhodnotenie zamestnanosti
1.7.	Zhodnotenie výsledkov kontrol
1.8.	Zhodnotenie majetkovej pozície kapitoly
1.9.	Majetkové účasti štátu v obchodných spoločnostiach
1.10.	Príspevkové organizácie v pôsobnosti kapitoly
1.11.	Záver
2.	Tabuľková časť
3.	Príloha 

1. Správa o hospodárení kapitoly  
1.1.	Súhrnná charakteristika rozpočtovej kapitoly a jej hospodárenia v roku 2008
	
Vláda Slovenskej republiky uznesením č. 867 zo dňa 11.10.2007 schválila návrh rozpočtu verejnej správy na roky 2008 až 2010. Štátny rozpočet na rok 2008  bol schválený dňa 4. decembra 2007 zákonom Národnej rady SR č. 608 /2007 Z. z.. 

Celkový objem výdavkov kapitoly MZV SR na rok 2008 bol stanovený vo výške           3 541 815 tis. Sk, z toho bežné výdavky v sume 3 241 065 tis. Sk a kapitálové výdavky v objeme 300 750 tis. Sk. Príjmy MZV SR boli stanovené vo výške 312 500 tis. Sk.                 Limit zamestnancov MZV SR bol schválený v počte 1 067, z toho v aparáte ústredného orgánu v počte 1 055 osôb.

1.1.1. Charakteristika činnosti rozpočtovej kapitoly

Zahraničná politika SR v r. 2008 vychádzala z Programového vyhlásenia vlády SR a jeho aktualizácie prijatej vládou 5.3.2008 v dokumente „Zameranie zahraničnej politiky SR na rok 2008“, ktorý na vedomie zobrala aj NR SR. Systémové usporiadanie strategických priorít a cieľov prepojených na transparentnejšie a efektívnejšie čerpanie rozpočtových zdrojov, priniesla stratégia MZV SR „Úspešné Slovensko v bezpečnom svete“, schválená vo februári 2008. V súlade s týmito základnými programovými dokumentmi zahraničná politika SR i v roku 2008 pokračovala v presadzovaní národnoštátnych záujmov Slovenska. Zachovávala hodnotovú kontinuitu zahraničnopolitického pôsobenia SR, založenú na úcte k princípom demokracie a sociálneho štátu, na rešpektovaní ľudských práv a princípov právneho štátu, na podpore udržateľného rozvoja s dôrazom na sociálnu solidaritu. SR sa darilo upevňovať svoju dôveryhodnosť rešpektovaním spojeneckých záväzkov a vnútorných pravidiel organizácií a spoločenstiev, ktorých je členom - predovšetkým EÚ, NATO, OSN, RE a OBSE. SR pokročila v konsolidácii svojej integrácie v EÚ, konkrétnymi krokmi prispela k rozvoju transatlantického partnerstva, dobrých a pragmatických vzťahov so susednými krajinami i         s významnými aktérmi svetovej politiky a ekonomiky. Svoje  zahraničnopolitické pozície Slovensko formulovalo jasne, zrozumiteľne a hodnotovo kompatibilne s európskymi i euroatlantickými postojmi, vedelo ich aktívne presadzovať a iniciatívne predkladať.
Z hľadiska záujmov a cieľov SR v EÚ možno uplynulý rok hodnotiť ako veľmi úspešný. SR dokončila integráciu do schengenského priestoru a preukázala schopnosť účinne sa podieľať na ochrane spoločného priestoru EÚ. Zavŕšila  ratifikačný proces Lisabonskej zmluvy, čím naplnila svoj cieľ podporiť efektívne fungovanie inštitúcií EÚ. Úspešne dokončila aj viacročné úsilie o splnenie náročných podmienok na zavedenie eura a dosiahnutie pozitívneho rozhodnutia Európskej rady v otázke vstupu SR do euro-zóny k 1.1.2009. Tento krok vytvoril stabilné a bezpečné menové prostredie, čo je osobitne dôležité pre otvorenú slovenskú ekonomiku v období medzinárodných finančných turbulencií. V reakcii na globálnu finančnú krízu Slovensko podporovalo koordinovaný postup EÚ. Úspech EÚ predstavuje aj dohoda Európskej rady o klimaticko-energetickom balíčku EÚ, ktorého implementácia umožní naplniť ambiciózne záväzky Únie v oblasti klímy a energetiky a naďalej zohrávať v tejto globálnej agende vedúcu úlohu. Slovensko podporovalo pokračovanie procesu rozširovania sa EÚ.
	NATO zostáva hlavným garantom bezpečnosti SR. Slovensko bolo v Aliancii hodnotené ako dôveryhodný partner a angažovaný spojenec. Aktívne sa zapojilo do operácií medzinárodného krízového manažmentu pod velením NATO, do budovania síl rýchlej reakcie NATO a EÚ. Pokračovalo v podpore operácie ISAF v Afganistane a presunom multifunkčnej ženijnej jednotky do južnej časti Afganistanu a napĺňaním rozhodnutia o zdvojnásobení jej stavu v roku 2008 plnilo svoje dlhodobé záväzky. Zvýšil sa aj počet slovenských vojakov v KFOR v Kosove. SR podporila závery summitu NATO v Bukurešti vrátane pokračovania rozširovania sa Aliancie a sama do tohto procesu aktívne prispievala – veľvyslanectvo SR v Kyjeve pôsobilo ako kontaktné veľvyslanectvo NATO na Ukrajine.
Vláda SR úspešne plnila svoj program pôsobenia na pôde OSN a ďalších medzinárodných organizácií. SR neodstúpila od tém, ktoré presadzovala počas 2-ročného nestáleho členstva v BR OSN a naďalej sa angažovala napr. v otázke reformy bezpečnostného sektora. Odraz dôveryhodnosti Slovenska dokumentuje aj fakt, že sa stalo členom Rady OSN pre ľudské práva. Počas predsedníctva vo Výbore ministrov RE (november 2007 - máj 2008) sa Slovensko zameralo na otázky fungovania organizácie, výchovy a vzdelávania rómskej mládeže, na podporu konceptu Európy občanov, spoluprácu RE s EÚ a Radou OSN pre ľudské práva. Najvýznamnejšie postavenie v zahraničnej regionálnej spolupráci SR mala vyšehradská skupina. Slovensko sa na pôde medzinárodných organizácií a fór aktívne zapojilo do hľadania odpovedí na naliehavé výzvy globálneho charakteru, ktoré už sú, alebo sa rýchlo posúvajú medzi priority slovenskej zahraničnej politiky – boj proti terorizmu, problematika odzbrojovania, klimatické zmeny, energetická, ekologická, potravinová, počítačová bezpečnosť, ochrana zdrojov pitnej vody, migrácia.
S vedomím globálnej zodpovednosti vláda SR pristupovala k poskytovaniu rozvojovej pomoci. Zriadením Slovenskej agentúry pre medzinárodnú rozvojovú spoluprácu a prijatím zákona o oficiálnej rozvojovej pomoci Slovensko úspešne zavŕšilo inštitucionalizáciu programu Slovak Aid.
V bilaterálnych vzťahoch dominovala spolupráca so susednými krajinami s dôrazom na strategické partnerstvo predovšetkým s ČR. Čo sa týka hodnotenia celkovej úrovne spolupráce s MR, za jej pozitívnou dynamikou v komplexnom merítku zaostával bilaterálny politický dialóg. Stabilnú, až vzostupnú, úroveň mali vzťahy SR s hlavnými spojeneckými krajinami – USA, Nemeckom, Francúzskom, Veľkou Britániou, Talianskom, Španielskom, Holandskom a ďalšími spojencami v EÚ a NATO. V slovensko – americkej  relácii sa podarilo dospieť k historickému posunu, keď USA prijali rozhodnutie zrušiť od 17.11.2008 vízovú povinnosť pre občanov SR. Dôležitý impulz rozvoju slovensko-francúzskych vzťahov dali predseda vlády SR R. Fico a prezident FR N. Sarkozy svojím stretnutím v Paríži, na ktorom sa dohodli na uzatvorení strategického partnerstva v otázkach EÚ a energetiky. Dobré vzťahy s Veľkou Britániou potvrdila historická návšteva kráľovnej Alžbety II. na Slovensku v októbri 2008.
V centre pozornosti zahraničnopolitických aktivít SR bol i región východnej Európy. Slovensko pomohlo implementácii Akčného plánu EÚ pre Ukrajinu bilaterálnym programom spolupráce a podporovalo aj ambície Ukrajiny na vstup do NATO.  V zhode s politikou EÚ, ktorá vníma Rusko ako strategického partnera, SR zaktivizovala slovensko-ruské vzťahy v hospodárskej oblasti a usilovala sa zaistiť energetickú bezpečnosť spoľahlivými dodávkami energetických surovín z RF. Na západnom Balkáne SR podporovala eurointegračné snahy krajín regiónu a na pôde EÚ i NATO presadzovala politiku otvorených dverí. SR neuznala jednostranne vyhlásenú nezávislosť Kosova.
K prioritám zahraničnopolitického pôsobenia SR patrila aj starostlivosť o slovenských občanov a krajanov v zahraničí. V súvislosti so vstupom SR do Schengenu a uľahčením migrácie pracovnej sily, došlo k výraznému rastu agendy konzulárnych pracovísk SR. Slovensko aj v hodnotenom období dôsledne plnilo medzinárodné zmluvy, multilaterálne i bilaterálne záväzky a zasadzovalo sa za dôsledné rešpektovanie medzinárodného práva.
Charakter súčasných medzinárodných vzťahov i agenda medzinárodných zoskupení, nútia slovenskú diplomaciu presúvať ťažiská činnosti smerom k posilneniu ekonomického rozmeru svojich agend. Deje sa tak s uvedomením si nutnosti reforiem aj v riadiacich mechanizmoch a procesoch MZV SR. V roku 2008 preto prebiehala komplexná reforma vnútorného fungovania rezortu.

1.1.2. Zhodnotenie plnenia záväzných ukazovateľov rozpočtu kapitoly

Príjmy kapitoly MZV SR neboli splnené. Skutočné plnenie bolo v objeme                   230 575 tis. Sk, na 73,8 % k schválenému rozpočtu. Z dôvodu neplnenia príjmov zabezpečil rezort MZV SR v plnej miere, v súlade s § 18, ods. 4c zákona  č. 523/2004 Z. z. o rozpočtových pravidlách verejnej správy a o zmene a doplnení niektorých predpisov, viazanie výdavkov v sume zodpovedajúcej výške neplnenia príjmov.      

Príjmy neboli naplnené najmä z dôvodu nerealizovania všetkých plánovaných odpredajov majetku SR v zahraničí, najmä zámeny objektu ZÚ SR v Belehrade  s finančnou kompenzáciou  a predaja bytov v Tokiu vplyvom prepadu cien nehnuteľností v hlavnom meste Japonska. 

Výdavky kapitoly MZV SR boli skutočne čerpané v objeme 3 363 424 tis. Sk,                   na 97,6 % k upravenému rozpočtu (UR). Bežné výdavky boli čerpané vo výške                         3 098 263 tis. Sk, na  97,4 % a kapitálové výdavky boli čerpané  vo výške 265 161 tis. Sk na 99,1 %.

Z výsledkov čerpania rozpočtu možno konštatovať, že nebol naplnený záväzný ukazovateľ príjmov, avšak rezort zahraničných vecí zabezpečil z tohto titulu zákonnú povinnosť viazania výdavkov vo výške 82 381 tis. Sk. Všetky ostatné záväzné ukazovatele rozpočtu boli dodržané (tabuľka č. 4). 

1.1.3. Rozpočtové opatrenia

	V priebehu rozpočtového roka 2008 bol na základe plnenia nových úloh, rozhodnutí vlády SR a na podnety samotného MZV SR rozpočet  kapitoly upravovaný nasledujúcimi rozpočtovými opatreniami Ministerstva financií SR (ďalej len RO):

1. RO  - listom č. MF/8500/2008-441 zo dňa 10.1.2008  MF SR povolilo prekročenie záväzných ukazovateľov štátneho rozpočtu na rok 2008 schválených pre kapitolu MZV SR zákonom č. 608/2007 Z.z. o štátnom rozpočte na rok 2008 o 402 887 327,30 Sk zo zdrojov z predchádzajúcich rokov. Povolené prekročenie limitu výdavkov kapitoly podľa §8 ods.6 a §17 zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v nadväznosti na rozpočtové opatrenie č.85/2007 vykonané listom MF/29179/2007-441 zo dňa 3.12.2007  sa zabezpečilo financovanie investičných akcií a projektov rozvojovej pomoci zo zdrojov minulých rokov. Rozpočtové opatrenie bolo premietnuté do nasledujúcich programov :
06U Rozvoj zahraničných vzťahov v sume 284 100 000,- Sk:
•	výstavba budovy ZÚ Berlín
•	výstavba budovy ZÚ Kyjev
•	rekonštrukcia budovy a inžinierskych sietí ZÚ Paríž
•	rekonštrukcia budovy ZÚ Londýn
•	rekonštrukcia bytového objektu ZÚ Viedeň
•	rekonštrukcia rezidencie ZÚ Praha
•	bezpečnostné úpravy Schengen
•	stavebné úpravy budov Hlboká a Pražská
•	výstavba budovy Pražská 7
•	dátový sklad

05T0A – Oficiálna rozvojová pomoc v sume 117 587 327,30 Sk
	    financovanie projektov rozvojovej pomoci schválených v roku 2007 (bežné výdavky)

08B06 –  Ďalší rozvoj ochrany obyvateľov SR proti chemickým zbraniam v sume
   1 200 000,- Sk (kapitálové výdavky)

2. RO – listom č. MF/011324/2008-413 Ministerstvo financií povolilo prekročiť záväzné ukazovatele rozpočtu MZV SR vo výške 1 583 tis. Sk. Týmto rozpočtovým opatrením sa zabezpečili finančné prostriedky na prevod 5 funkčných miest zamestnancov v štátnej službe v zmysle delimitačného protokolu medzi MZV SR a MV SR. Rozpočtové opatrenie bolo premietnuté do programu 06U – Rozvoj zahraničných vzťahov.

3. RO – listom č. MF/11886/2008-441 zo dňa 27.2.2008 MF SR povolilo prekročiť záväzné ukazovatele štátneho rozpočtu MZV SR o 5 000 tis. Sk na zabezpečenie  výdavkov na oficiálnu rozvojovú pomoc (ODA) a realizáciu projektov v roku 2008. Zároveň viazalo výdavky v kapitole Všeobecná pokladničná správa. Rozpočtové opatrenie bolo premietnuté do programu 05T0A – Oficiálna rozvojová pomoc.

4. RO – listom MF/12640/2008 z 11.3.2008 boli upravené záväzné ukazovatele štátneho rozpočtu kapitoly MZV SR vo výške 1 170 tis. Sk v rámci kapitálových výdavkov. Týmto rozpočtovým opatrením sa zabezpečili kapitálové výdavky na investičnú akciu č. 13024 – Rekonštrukcia filtro-ventilačného zariadenia CO krytu v priestoroch budovy MZV SR. RO bolo premietnuté do programu 08B06 – Ďalší rozvoj ochrany obyvateľov SR proti chemickým zbraniam.

5. RO – listom MF/13989/2008 z 28.3.2008 MF SR povolilo prekročenie záväzných ukazovateľov kapitoly, presunom z bežných do kapitálových výdavkov vo výške 5 000 tis. Sk v rámci medzirezortného programu 09701 na úhradu príspevku SR na výstavbu nového sídla NATO Headquarter.

6. RO – listom MF/14019/2008-441 zo  4.4.2008 MF povolilo prekročenie záväzných ukazovateľov kapitoly zvýšením výdavkov vo výške 5 716 tis. Sk. Toto opatrenie bolo vykonané na základe Delimitačného protokolu medzi MZV SR a MPSVaR SR na personálne a finančné zabezpečenie dočasne vyslaných zamestnancov MPSVaR SR na SM pri EÚ v Bruseli. Úpravy rozpočtu boli premietnuté do programu 06U – Rozvoj zahraničných vzťahov. 

7. RO – listom MF/014001/2008 – 413 z 2.4.2008 MF SR povolilo prekročiť záväzné ukazovatele kapitoly o 268 tis. Sk na zabezpečenie finančných prostriedkov na zvýšenie platu a paušálnej náhrady ústavného činiteľa (ministra) a predstavených v politickej funkcii. RO bolo vykonané na základe zákonov č. 120/1993 Z.z., č. 312/2001 Z.z. a uznesenia vlády SR č. 284/2001. Zároveň boli viazané finančné prostriedky v kapitole Všeobecné pokladničná správa. RO bolo premietnuté do programu 06U – Rozvoj zahraničných vzťahov.

8. RO – listom MF/15291/2008-441 z 29.4.2008 MF SR povolilo prekročenie záväzných limitov kapitoly o 10 595 tis. Sk na zabezpečenie personálneho dobudovania a finančného zabezpečenia  v rámci delimitácie dočasne vyslaných zamestnancov z MDPT SR, MVRR SR a ÚV SR na SM pri EÚ v Bruseli. RO bolo premietnuté do programu 06U – Rozvoj zahraničných vzťahov.

9. RO – listom MF/17947/2008-441 z 28.5.2008  MF SR povolilo prekročenie záväzných ukazovateľov kapitoly o 15 279 tis. Sk v rámci delimitácie funkčných miest a finančných prostriedkov z MŠ SR, MF SR a MH SR na personálne dobudovanie a finančné zabezpečenie SM pri EÚ v Bruseli a SM pri OECD v Paríži. RO bolo premietnuté do programu 06U – Rozvoj zahraničných vzťahov.

10. RO- listom MF/19382/2008-441 zo 16.6.2008  MF SR viazalo finančné prostriedky kapitoly MZV vo výške 54 293 tis. Sk v zmysle bodu B.1. uznesenia vlády SR č.393 zo dňa 11. júna 2008 na zabezpečenie dofinancovania výstavby preložky štátnej cesty II/520 Nová Bystrica-Oravská Lesná. Finančné prostriedky boli viazané v programoch 06U – Rozvoj zahraničných vzťahov a 05T0A – Oficiálna rozvojová pomoc. 

11. RO – listom MF/20188/2008-441 zo dňa 25.6.2008 MF SR viazalo finančné prostriedky vo výške 5 188 tis. Sk na zabezpečenie financovania Európskej konferencie k rómskej problematike „Výchova a vzdelávanie rómskych detí a mládeže – alternatívy a vízie“. RO bolo vykonané na základe delimitačného protokolu medzi MZV SR a ÚV SR č. 4217/2008/KVÚV a premietnuté do programu 06U – Rozvoj zahraničných vzťahov. 

12. RO – listom MF/20269/2008 z 25.6.2008 MF SR povolilo prekročenie záväzných ukazovateľov kapitoly v oblasti výdavkov vo výške 1 852 tis. Sk. Finančné prostriedky boli použité na realizáciu podujatia v súvislosti s vyhlásením kurzu EUR/Skk a financovanie aktivít verejnej diplomacie, ako aj  prezentáciu slovenskej kultúry vo Veľkej Británii. RO bolo premietnuté do programu 06U – Rozvoj zahraničných vzťahov. 

Úprava limitu počtu zamestnancov - listom MF/020072/2008-413  z 25.6.2008 MF upravilo - znížilo limit počtu zamestnancov o – 6 osôb v súlade s bodom D.1. UV SR č. 337/2008 k návrhu na uzavretie Zmluvy medzi Slovenskou republikou a Ukrajinou o malom pohraničnom styku, v zmysle ktorého sa zvyšuje limit počtu zamestnancov MZV SR od 25.5.2008 o 5 osôb (v prepočítanom stave 3 osoby). Zároveň sa znižuje limit počtu zamestnancov kapitoly od 1.2.2008 o 10 osôb (v prepočítanom stave o 9 osôb) z dôvodu ukončenia nestáleho členstva SR v BR OSNv súlade s UV SR č. 388/2005, 436/2005 a 458/2005.

13. RO – listom MF/20310/2008-441 z 26.6.2008  MF SR  povolilo prekročenie záväzných ukazovateľov ŠR v oblasti výdavkov vo výške 930 tis. Sk na pokrytie nákladov štúdie OECD o efektoch zavedenia eura v SR. RO bolo premietnuté do programu 06U – Rozvoj zahraničných vzťahov.

14. RO – listom MF/20984/2008-441 MF SR povolilo prekročenie záväzných ukazovateľov vo výške 10 150 tis. Sk. Finančné prostriedky boli použité na úhradu výdavkov súvisiacich so zriadením Zastupiteľského úradu SR v Hanoji. RO bolo premietnuté do programu  06U – Rozvoj zahraničných vzťahov.

15. RO – listom MF/26484/2008-441 zo dňa 7.10.2008 MF SR viazalo prostriedky kapitoly v záväzných ukazovateľoch vo výške 1 288 tis. Sk na základe uznesenia vlády č. 614                 z 10.9.2008. Finančné prostriedky boli viazané za účelom spolufinancovania spoločných projektov SR a OECD v rokoch 2008-2011. RO bolo premietnuté do programu 09701 – Príspevky SR do MO - MZV SR.

16. RO – listom MF/29934/2008-441 zo dňa 18.11.2008 MF SR viazalo finančné prostriedky vo výške 500 tis. Sk v prospech Úradu vlády SR, na zabezpečenie financovania stavebných úprav v historickej novopridelenej budove školy a Slovenského kultúrneho centra v Užhorode. RO bolo premietnuté do programu 06U – Rozvoj zahraničných vzťahov.

17. RO – listom MF/30242/2008-441 zo dňa 28.11.2008 MF SR povolilo prekročenie a súčasne viazalo záväzné ukazovatele vo výške 1 115 tis. Sk za účelom presunu mzdových prostriedkov a poistného, ako aj príspevku do poisťovní z aparátu ústredného orgánu do rozpočtovej organizácie Slovenská agentúra pre medzinárodnú rozvojovú spoluprácu. RO bolo premietnuté do programov 06U – Rozvoj zahraničných vzťahov a 05T0A – Oficiálna rozvojová pomoc.

18. RO – listom MF/30786/2008-441 z 3.12.2008 MF SR viazalo záväzné ukazovatele  v oblasti kapitálových výdavkov vo výške 488 926 tis. Sk, ktoré MZV SR navrhlo na presun do nasledujúceho rozpočtového roku v programoch: 
06U – Rozvoj zahraničných vzťahov (343 621 tis. Sk)
•	výstavba budovy ZÚ Berlín
•	výstavba budovy ZÚ Kyjev
•	rekonštrukcia budovy a inžinierskych sietí ZÚ Paríž
•	rekonštrukcia budovy ZÚ Londýn
•	rekonštrukcia bytového objektu ZÚ Viedeň
•	bezpečnostné úpravy Schengen
•	výstavba budovy Pražská 7
05T0A – Oficiálna rozvojová pomoc (145 304 tis. Sk)
•	financovanie projektov rozvojovej pomoci schválených v roku 2008
	
19. RO – listom MF/31808/2008-441 zo dňa 10.12.2008 MF SR povolilo prekročenie záväzných ukazovateľov ŠR vo výške 12 495 tis. Sk v oblasti kapitálových výdavkov presunom z bežných výdavkov. Účelom tohto opatrenia bolo zabezpečiť financovanie vývoja a dodávky rozšírenia Národného vízového informačného systému (NVIS) pre zber žiadostí o vízum u externých subjektov.

20. RO – listom MF/32099/2008-z 15.12.2008 MF povolilo prekročenie záväzných ukazovateľov vo výške 335 tis. Sk presunom prostriedkov z bežných výdavkov na kapitálové výdavky. Týmto RO sa zabezpečila úhrada príspevku SR na krytie výdavkov súvisiacich s výstavbou sídla NATO Headquater na roky 2008-2012 v rámci programu 0971 – Príspevky SR do MO.

21. RO – listom MF/32724/2008 z 19.12.2008 MF SR povolilo prekročenie záväzných ukazovateľov vo výške 2 300 tis. Sk presunom prostriedkov z bežných výdavkov na kapitálové výdavky. RO sa vykonalo za účelom dofinancovania investičnej akcie č. 10046 „Rekonštrukcia a prístavba budovy ZÚ Praha“. 

22. RO – listom 32730/2008-441 MF SR povolilo prekročenie záväzných ukazovateľov vo výške 1 721 tis. Sk. RO bolo vykonané v súlade s delimitačným protokolom  medzi MH SR a MZV SR o prevode 1 funkčného miesta a finančných  prostriedkov na činnosť vyslaného zamestnanca MH SR na SZ pri EÚ v Bruseli. RO bolo premietnuté do programu 06U – Rozvoj zahraničných vzťahov.

	Premietnutie rozpočtových opatrení do záväzných ukazovateľov rozpočtu MZV SR         v roku 2008 obsahuje tabuľka č. 11.

	Na základe vykonaných rozpočtových opatrení bol rozpočet kapitoly MZV SR                v roku 2008 upravený vo výdavkovej časti  na  3 447 602 tis. Sk, z toho bežné výdavky          na 3 180 043 tis. Sk a kapitálové výdavky  na 267 559 tis. Sk. Rozpočet príjmovej časti nebol  upravený.

1.2.  Príjmy kapitoly

V roku 2008 bol schválený rozpočet príjmov kapitoly MZV SR vo výške                   312 500 tis. Sk, v priebehu roka upravený nebol. Skutočne boli príjmy splnené  v sume          230 575  tis. Sk, na 73,8 %. Viazanie výdavkov v rozpočte v súlade so zákonom o rozpočtových pravidlách z titulu nesplnenia príjmov bolo oznámené MF SR dňa 31.12.2008  listom    č. 120.548/2008-SEVS.

1.2.1. Príjmy kapitoly podľa ekonomickej klasifikácie 

Príjmy kapitoly MZV SR v štruktúre podľa ekonomickej klasifikácie boli plnené nasledovne (v tis. Sk):

Kategória		Skutočnosť		Charakter príjmov

210		53 243			príjmy z podnikania a z vlastníctva majetku
z toho:                   20 000			príjmy z podnikania (dividendy z hospodárskeho
                                                                 výsledku SSDZ, a.s.)
			32 768			príjmy z vlastníctva (prenájom)
			     475			príjmy z prenajatých strojov, prístrojov, zariadení

220		  2 847			administratívne a iné poplatky a platby 	
z toho:		     465			administratívne poplatky
			       75			pokuty a penále
  2 337			poplatky a platby z predaja (ubytovacie služby,
 			telefón, fax)

      230	    	  82 436		kapitálové príjmy 
      z toho:		  82 436		príjmy z predaja kapitálových aktív
			  
      250		    2 765	           príjmy z úrokov zo zahraničných vkladov

      290		  89 284		iné nedaňové príjmy
 z toho:                     88 829	kurzové rozdiely, prepadnuté kaucie, vratky,                 dobropisy, refundácie, náhrady poistného plnenia
                                      455	príjmy rozpočtovej organizáce SAMRS
     __________________________________________________________________________

		V plnení príjmov sú zahrnuté finančné prostriedky, ktoré boli získané z odpredaja nehnuteľného majetku v Alžíri  celkovej výške 79 736 tis. Sk po finalizácii finančnej transakcie dohodnutej kúpnej ceny.
	
	Príjmy zo správnych poplatkov, ktoré nie sú príjmami kapitoly MZV SR, boli              za rok 2008 dosiahnuté prostredníctvom ZÚ a GK SR v zahraničí vo výške 117 462  tis. Sk. Ich prehľad je uvedený v tabuľke č. 12. V porovnaní s rokom 2007 bol v tejto oblasti zaznamenaný  nárast príjmov o 37 261  tis. Sk, ktorý je dôsledkom zrušenia rozhodnutia vlády SR o bezplatnom udeľovaní víz pre občanov Ukrajiny, ako kategórie občanov s vysokým podielom vízovej agendy a účinnosti Dohody medzi EÚ a Ukrajinou, ktorej podstata spočíva v zavedením jednotného poplatku za víza. Na zvýšení konzulárnych príjmov  sa podieľal aj nárast úkonov v legalizačnej agende, v matričnej a štátoobčianskej agende a nárast podaní o prechodné pobyty.

1.2.2. Prostriedky prijaté z rozpočtu EÚ

Kapitola neprijala žiadne prostriedky z rozpočtu Európskej únie.

1.3.	 Výdavky kapitoly

Schválený    rozpočet   výdavkov   vo   výške   3 541 815  tis.  Sk   bol    rozpočtovými opatreniami v priebehu roka 2008 upravený MF SR na 3 447 602 tis. Sk a skutočne bol čerpaný v objeme 3 363 424  tis. Sk na 97,6 % . 

1.3.1. Výdavky kapitoly podľa ekonomickej klasifikácie

1.3.1.1	Bežné výdavky

Schválený rozpočet bežných výdavkov vo výške 3 241 065 tis. Sk bol rozpočtovými opatreniami MF SR upravený na 3 180 043  tis. Sk a skutočne bol čerpaný v sume                    3 098 263 tis. Sk na 97,4 %.

V rámci bežných výdavkov bol schválený rozpočet na mzdy, platy, služobné príjmy a ostatné osobné vyrovnania (OOV) v kategórii 610  vo výške  1 408 387 tis. Sk, upravený na 1 436 631 tis. Sk a bol čerpaný v sume  1 366 673 tis. Sk na  95,1 %.

V priebehu roka  došlo rozpočtovými opatreniami MF SR k úprave schváleného rozpočtu z dôvodu:

•	zabezpečenia zvýšenia platu a paušálnej náhrady ústavného činiteľa (ministra) a  predstavených v politickej funkcii (štátnych tajomníkov),

•	zvýšenia výdavkov v súvislosti s podpísanými delimitačnými protokolmi medzi MZV SR a MH SR, MF SR, MŠ SR,  MPSVaR SR,  MVRR SR,  MDPT SR a ÚV SR na mzdy zamestnancov vyslaných na Stále zastúpenie SR pri EÚ v Bruseli a na SM OECD v Paríži,

•	presunu mzdových prostriedkov z aparátu ústredného orgánu do rozpočtovej organizácie Slovenská agentúra pre medzinárodnú rozvojovú spoluprácu,

•	zabezpečenia výdavkov súvisiacich so zriadením ZÚ SR v Hanoji,
 
•	interných úprav v zmysle zákona č. 523/2004 Z. z. o rozpočtových pravidlách verejnej správy. 

Vývoj počtu zamestnancov (prepočítaný) po štvrťrokoch v r. 2008 v porovnaní s r. 2007
Štvrťrok	Ústredie
	Zahraničná služba	Slovenské inštitúty	SPOLU	
I. štvrťrok 2007
I. štvrťrok 2008

II. štvrťrok 2007
II. štvrťrok 2008

III. štvrťrok 2007
III. štvrťrok 2008

IV. štvrťrok 2007
IV. štvrťrok 2008

rok 2007
rok 2008	445
421

449
410

448
420

433
424

444
419	628
595

622
600

586
594

588
595

607
596	17
19

17
18

18
17

19
17

17
18	
1 035

1 028

1 031

1 036

1 033

	
V kategórii 620 – poistné a príspevok do poisťovní bol schválený rozpočet vo výške 135 596 tis. Sk, upravený bol na 139 936 tis. Sk a čerpaný vo výške 139 635 tis. Sk na 99,8  %. Úpravy výdavkov v kategórii 620 boli realizované v závislosti od vývoja čerpania výdavkov na mzdy, platy a ostatné osobné vyrovnania, nakoľko vyplývajú zo zákonných úprav. 

	Schválený rozpočet na tovary a  služby v kategórii 630  vo výške  1 265 141 tis. Sk, upravený na 1 204 164 tis. Sk bol čerpaný v sume 1 193 589 tis. Sk  na 99,1 %. 

	Prostriedky v kategórii 630 boli vynakladané na výdavky tak na území SR, ako                 i v zahraničí (výdavky diplomatických misií SR a slovenských inštitútov v zahraničí). 

Na cestovné výdavky pri pracovných cestách zamestnancov MZV SR boli vynaložené prostriedky v sume 169 801 tis. Sk. Táto suma, okrem vykonaných pracovných ciest, predstavuje i financovanie náhrad dočasne vyslaným zamestnancom v zahraničí v zmysle zákona č. 283/2002 Z. z. o cestovných náhradách (výdavky spojené s pobytom manžela/ky, pobytom detí, doplnením šatníka, zabezpečením vzdelávania detí, evakuáciou, prepravou telesných pozostatkov a liečebných výdavkov). 
Efektívne a v súlade s presadzovaním zahraničnej politiky SR boli využívané zahraničné pracovné cesty zamestnancov MZV SR na všetkých úrovniach. Realizované zahraničné cesty slovenských štátnych predstaviteľov dôsledne slúžili na dosahovanie zahraničnopolitických strategických cieľov. Stykové aktivity sa rozvíjali na bilaterálnej aj multilaterálnej báze. Najvyšší politickí predstavitelia vlády sa pravidelne zúčastňovali na summitoch, výročných zasadaniach a ostatných rokovaniach v rámci EÚ, NATO, OSN a ďalších organizácií systému OSN, OECD, Rady Európy (SR vykonávala predsednícku úlohu vo výbore ministrov RE do mája 2008), MMF, Svetovej banky, ASEM atď. V bilaterálnych vzťahoch dominovala spolupráca so susednými krajinami. ale stabilnú až vzostupnú úroveň mali aj vzťahy SR s hlavnými spojeneckými krajinami – USA, Nemeckom, Francúzskom, Veľkou Britániou, Talianskom, Španielskom, Holandskom ako aj ďalšími spojencami v EÚ a NATO. Intenzívne stykové aktivity sa vykonávali aj pri plnení úloh na západnom Balkáne a vo východnej Európe, ktoré patria k regiónom s prioritnou angažovanosťou Slovenskej republiky. V čase rozširovania sa medzinárodnej finančnej a hospodárskej krízy sa posilnili aktivity pri hľadaní ďalších perspektívnych trhov a partnerov pre hospodársku spoluprácu, a to aj v oblastiach aj mimo tradičných vzťahov. Súčasťou tohto úsilia bolo aj zriadenie veľvyslanectva SR v Hanoji, pracovné cesty najvyšších štátnych predstaviteľov do krajín Ázie a Latinskej Ameriky.

Na poplatky za všetky druhy energií, vodné a stočné, poštových  a telekomunikačných služieb boli vynaložené výdavky v sume 253 052 tis. Sk,  na nákup materiálu vo výške          108 377 tis. Sk, na výdavky súvisiace s dopravným 47 588 tis. Sk, na rutinnú a štandardnú údržbu v sume  84 201 tis. Sk.  Z celkových výdavkov v kategórii 630 tvorí nájomné za prenájom 18,94 %  (226 013 tis. Sk). Ide hlavne o prenájom bytov a administratívnych budov v zahraničí.  Na ostatné služby bola vyčerpaná čiastka vo výške 304 557 tis. Sk. Tvorba sociálneho fondu v kategórii 637 bola v zmysle Kolektívnych zmlúv vytváraná vo forme preddavkov vo výške  4 578 tis. Sk. Použitie prostriedkov sociálneho fondu vytvoreného v rokoch 2007 a 2008 bolo realizované formou príspevkov zamestnancom v čiastke                 10 827 tis. Sk v členení na stravné, regeneráciu pracovnej sily, dopravu do zamestnania a späť, sociálnu výpomoc, rekreácie, zdravotnú starostlivosť, jubileá a na ostatnú sociálnu podnikovú politiku. 

V rámci schváleného rozpočtu  kategórie 630 boli vyčlenené  prostriedky na financovanie výdavkov SM OECD v Paríži a financovanie zástupcov iných rezortov na SZ EÚ v Bruseli v celkovej výške 25 065 tis. Sk, upravené vo výške 20 472 tis. Sk. Prostriedky boli čerpané vo výške 19 962 tis. Sk na 97,5 %.

	Schválený rozpočet na bežné transfery v kategórii 640  vo výške  431 941 tis. Sk, upravený na 399 312	 tis. Sk bol čerpaný v sume 398 366 tis. Sk, na 99,8 %. 

	V rámci upraveného rozpočtu kategórie 640 boli účelovo určené prostriedky na  poplatky  za  členstvo  SR v medzinárodných organizáciách vo  výške 203 380  tis. Sk, ktorých   čerpanie bolo v sume 202 947  tis. Sk na 99,8 %. Podrobný zoznam uhradených členských príspevkov v roku 2008 je uvedený v tabuľke č. 13.

Na pokrytie výdavkov súvisiacich s oficiálnou rozvojovou pomocou (ODA) boli vyčlenené prostriedky vo výške 154 000 tis. Sk, ktoré boli v  zákona 523/2004 Z. z. o rozpočtových pravidlách upravené na 131 303 tis. Sk a čerpané vo výške 130 836  tis. Sk na   99,6 %. Rozpočtové prostriedky navrhnuté na presun z roku 2008 vo výške 145 304 tis. Sk sa plánujú použiť na krytie rozvojových projektov v nasledujúcom rozpočtovom období. 
Podrobné použitie prostriedkov na oficiálnu rozvojovú pomoc je uvedené v časti          3. materiálu – Vyhodnotenie rozpočtových programov. 
	
 Na zabezpečenie medzinárodných programov UNESCO boli vyčlenené prostriedky vo výške 2 000 tis. Sk  a čerpané na 100 %. Prostriedky sa vynakladajú na financovanie činnosti komitétov a sekretariátu Slovenskej komisie UNESCO pri plnení úloh vyplývajúcich z medzivládnych a medzinárodných programov UNESCO a budú predmetom zúčtovania finančných vzťahov so štátnym rozpočtom.

	V rámci bežných transferov bol poskytnutý bežný transfer príspevkovej organizácii Správa účelových zariadení v zriaďovateľskej pôsobnosti MZV SR vo výške         58 312 tis. Sk. Jeho skutočné použitie bude predmetom zúčtovania finančných vzťahov so štátnym rozpočtom.

Na výdavky súvisiace s odchodným, odstupným a nemocenskými dávkami bol stanovený rozpočet vo výške 8 000 tis. Sk, upravený na 1 383 tis. Sk a čerpaný v sume             1 362 tis. Sk, t.j.  98,5 %.

Rozpočet účelových výdavkov na vedu a výskum, pridelených formou dotácie v súlade                  s „Výnosom MZV SR o poskytovaní dotácií v pôsobnosti MZV SR“ bol schválený vo výške     3 000  tis. Sk,  v priebehu rozpočtového roka upravený na 2 711 tis. Sk a poskytnutý  vo výške 2 708 tis. Sk na 99,9 %. Jeho skutočné použitie bude predmetom zúčtovania finančných vzťahov so štátnym rozpočtom.

1.3.1.2 Kapitálové výdavky
	
	Rozpočet kapitálových výdavkov v kategórii 710 – obstarávanie kapitálových aktív bol schválený v sume 300 750 tis. Sk, upravený na 262 224  tis. Sk a čerpaný vo výške         259 827 tis. Sk na 99,1 %.
	
Kategória 710 – obstarávanie kapitálových aktív
V roku 2007 požiadala kapitola, v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, o presun rozpočtových prostriedkov v kategórii kapitálových výdavkov z rozpočtu rokov  2005, 2006  a 2007 celkom vo výške 285 300 tis. Sk, ktorých použitie sa predpokladalo v roku 2008 na:

•	realizáciu investičnej akcie v súvislosti s rekonštrukciou filtro-ventilačného zariadenia CO krytu vo výške 1 200 tis. Sk,
•	výstavbu budovy ZÚ Berlín vo výške 155 100 tis. Sk,
•	výstavbu budovy ZÚ Kyjev vo výške 2 300 tis. Sk,
•	rekonštrukciu budovy a inžinierskych sietí ZÚ Paríž vo výške 20 400 tis. Sk,
•	rekonštrukciu budovy ZÚ Londýn vo výške 3 000 tis. Sk
•	rekonštrukciu bytového objektu ZÚ Viedeň vo výške 15 000 tis. Sk,
•	rekonštrukciu rezidencie  ZÚ Praha vo výške 1 000 tis. Sk,
•	bezpečnostné úpravy Schengen vo výške 6 000 tis. Sk,
•	stavebné úpravy budov Hlboká – Pražská vo výške 1 300 tis. Sk,
•	výstavbu budovy Pražská 7 vo výške 60 000 tis. Sk,
•	dátový sklad vo výške 20 000 tis. Sk.

MF SR žiadosti MZV SR vyhovelo,  zaviazalo rozpočtové prostriedky kapitoly v roku 2007 a dňa 10.1.2008  povolilo presun týchto prostriedkov do roku 2008. 

	V roku 2008 požiadala kapitola, v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, o presun rozpočtových prostriedkov v kategórii kapitálových výdavkov z rozpočtu rokov  2005, 2006, 2007 a 2008 celkom vo výške 343 621 tis. Sk, ktorých použitie sa predpokladá v roku 2009 a ďalších  na:
•	výstavbu budovy ZÚ Berlín vo výške 154 367 tis. Sk,
•	výstavbu budovy ZÚ Kyjev vo výške 2 300 tis. Sk,
•	rekonštrukciu budovy a inžinierskych sietí ZÚ Paríž vo výške 85 000 tis. Sk,
•	rekonštrukciu budovy ZÚ Londýn vo výške 19 770 tis. Sk,
•	rekonštrukciu bytového objektu ZÚ Viedeň vo výške 16 565 tis. Sk,
•	bezpečnostné úpravy Schengen 5 840 tis. Sk,
•	výstavba budovy Pražská 7 vo výške 59 779 tis. Sk,

MF SR žiadosti MZV SR vyhovelo a dňa 3.12.2008  zaviazalo rozpočtové prostriedky kapitoly v roku 2008.

V roku 2008 kapitola MZV SR čerpala kapitálové výdavky v kategórii 710 na obstaranie a technické zhodnotenie investičného majetku na území SR i v zahraničí. 

Obstaranie a technické zhodnotenie investičného majetku MZV SR na území SR 

Schválený rozpočet v sume 64 150 tis. Sk upravený na 116 170 tis. Sk, bol čerpaný v sume 114 143 tis. Sk na 98,3  % k upravenému rozpočtu. 
	
V rámci podprogramu 06U02 – Tvorba a implementácia politík na : 

•	nákup softwéru a licencií (nákup licencií ORACLE pre N VIS, KNS automatického vyrozumievacieho systému, licencií pre HELPDESK, ALVAO Asset Management,  IS PASY ZBER, dátový sklad) vo výške 54 866 tis. Sk,
•	nákup strojov, prístrojov, zariadení, techniky a náradia (interiérové vybavenie - vybavenie novozriadených pracovísk, nákup techniky prístupového systému, schránkového modulu, nákup hardwéru pre ISUSV, satelitných telefónov a serverov, nákup kopírovacích strojov, prevádzkových strojov do závodnej kuchyne, vysokotlakové čistiace zariadenie)  vo výške 39 615 tis. Sk,
•	nákup interiérového vybavenia, výpočtovej, telekomunikačnej techniky a softwéru pre potreby rozpočtovej organizácie SAMRS vo výške 738 tis. Sk,
•	dodávka konštrukčných materiálov a stavebných prác pre vybudovanie akustickej stavebnej úpravy  - akustická stena, izolácia kancelárie R SAMRS vo výške 89 tis. Sk,
•	prípravnú a projektovú dokumentáciu IA  „Stavebné úpravy Hlboká 2 a Pražská č. 1“ vo výške 77 tis. Sk, 
•	realizácie stavieb a ich technického zhodnotenia (investičná akcia „Stavebné úpravy Hlboká pre SBPI“ a investičná akcia  „Stavebné úpravy Hlboká 2 a Pražská č. 1“) vo výške 9 530 tis. Sk,
•	rekonštrukcie a modernizácie strojov a zariadení (nákup upgrade pre N VIS, modernizácia zabezpečovacieho systému, rozšírenie telefónnej ústredne, navýšenie prístupového systému, rozšírenie štruktúrovanej kabeláže) vo výške 6 801 tis. Sk,
•	nákup umeleckých diel vo výške 59 tis. Sk.

V rámci programu  08B – podprogramu 08B06 – Ďalší rozvoj ochrany obyvateľov SR proti chemickým zbraniam na:

•	investičnú akciu „Rekonštrukcia filtro - ventilačného zariadenia do chráneného priestoru MZV SR“  - akcia bola ukončená začiatkom roka 2008 a boli na ňu vynaložené finančné prostriedky vo výške 2 368 tis. Sk.

Obstaranie a technické zhodnotenie investičného majetku MZV SR v zahraničí 

Schválený rozpočet v sume 236 600 tis. Sk upravený na 145 953 tis. Sk, bol čerpaný v sume 145 684 tis. Sk na 99,3  % k upravenému rozpočtu. 

V  rámci podprogramu 06U01 – Reprezentácia SR v zahraničí na :

•	nákup softwéru a licencií (nákup licencií pre ISUSV, softwéru pre e – ŽOV) vo výške 18 084 tis. Sk,
•	nákup strojov, prístrojov, zariadení, techniky a náradia (interiérové zariadenie, hardwér pre ISUSV a  IS PASY ZBER, zabezpečovacieho zariadenia pre ZÚ) vo výške             18 684 tis. Sk, 
•	nákup dopravných prostriedkov vo výške 16 713 tis. Sk,
•	prípravnú a projektovú dokumentáciu (investičné akcie:  „Rekonštrukcia a prístavba budovy ZÚ Praha“, „Rekonštrukcia budovy a inžinierskych sietí ZÚ Paríž“, „Rekonštrukcia rezidencie ZÚ Helsinki“, „Rekonštrukcia budovy ZÚ Haag“, „Výstavba budovy ZÚ Berlín“, „Rekonštrukcia budovy ZÚ Londýn“, „Rekonštrukcia bytového objektu ZÚ Viedeň“ a  „Bezpečnostné úpravy – Schengen“) vo výške 2 285 tis. Sk,
•	realizáciu stavieb a ich technického zhodnotenia (investičné akcie „Rekonštrukcia a prístavba budovy ZÚ Praha“, „Sanácia suterénu a klimatizácie SZ EÚ Brusel“, „Rekonštrukcia rezidencie ZÚ Praha“, „Rekonštrukcia ústredného kúrenia ZÚ Otawa“, „Rekonštrukcia strechy rezidencie ZÚ Lisabon“, „Úprava úžitkovej vody ZÚ Rím“, „Rekonštrukcia bytu ZÚ Helsinki“, „Rekonštrukcia fontány ZÚ Viedeň“, „Bezpečnostné úpravy – Schengen“, „Stavebné úpravy – rezidencia ZÚ Canberra“, „Bezpečnostný múr ZÚ Nairobi“, „Výstavba zásobníka vody ZÚ Ankara“ a  „Rekonštrukcia bytového objektu ZÚ Viedeň“ ) vo výške 89 059 tis. Sk, 
•	rekonštrukcie a modernizácie strojov a zariadení (modernizácia zabezpečovacieho zariadenia na ZÚ) vo výške 857 tis. Sk. 

Kategória 720 – kapitálové transfery

Rozpočet kapitálových výdavkov v kategórii 720 - kapitálové transfery bol upravený na  5 335 tis. Sk a čerpaný vo výške  5 334 tis. Sk na 100 %. Prostriedky boli čerpané  v rámci podprogramu 09701 – Príspevky SR do medzinárodných organizácií MZV SR na investičnú akciu „Výstavba nového sídla NATO Headquarter v Bruseli“.  

1.3.2. Výdavky kapitoly podľa funkčnej klasifikácie

   01.1.3. – Zahraničná oblasť

01.1.3.0	-  Zahraničná oblasť - zahraničné informácie a propagácia SR

Schválený rozpočet bežných výdavkov  v kategórii 630  tovary a  služby vo výške          7 350 tis. Sk bol upravený na 6 205 tis. Sk  a čerpaný  bol v objeme  6 203 tis. Sk, na 100  %.  

Z toho prostriedky vo výške 6 168 tis. Sk boli vynaložené na služby súvisiace s propagáciou SR v zahraničí prostredníctvom vlastnej edičnej činnosti a nákupu propagačných výrobkov - kníh, publikácií, videokaziet, CD platní a multimediálnych nosičov  o SR. Ďalej boli prostriedky vynaložené na úhrady za odber spravodajských informácií prostredníctvom tlačovej agentúry SITA a za služby monitoringovej agentúry Storin, s.r.o, ako aj za poskytovanie servisu domácim i zahraničným novinárom pri organizovaní tlačových konferencií a pri iných tlačových aktivitách MZV SR.
 
Prostriedky vo výške 35 tis. Sk boli vynaložené na financovanie spoluúčasti pri zabezpečení činnosti Slovensko – nemeckej komisie historikov na základe medzištátnej zmluvy medzi ČSFR a NSR o dobrom susedstve a spolupráci, ktorej záväzky za slovenskú stranu hradí MZV SR.

01.1.3.1	-  Ministerstvo zahraničných vecí SR - ústredie

Schválený    rozpočet  bežných  výdavkov   vo   výške  490 404 tis. Sk,   upravený na                  486 120 tis. Sk bol čerpaný v objeme  481 298 tis. Sk na 99  %. 

	V kategórii 610 – mzdy, platy, služobné príjmy a OOV bol schválený rozpočet vo výške 220 487 tis. Sk, upravený na 229 600 tis. Sk a bol čerpaný v objeme 229 489 tis. Sk, na 100 %.

Vývoj priemerného mesačného platu a prepočítaného počtu zamestnancov ústredia           v roku 2008:

Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	421	43 435	
II.	410	44 248	
III.	420	44 261	
IV.	424	49 506	
ROK 2008	419	45 351	
ROK 2007	444	41 572	

Priemerný mesačný plat dosiahol v roku 2008 výšku 45 351 Sk, čo predstavuje nárast v porovnaní s predchádzajúcim rokom (41 572 Sk) o 9,1 %.

Výška priemerného mesačného platu bola ovplyvnená zvýšením platových taríf štátnych zamestnancov v zmysle NV č. 602/2008 Z. z., úpravou stupníc platových taríf zamestnancov pri výkone práce vo verejnom záujme v zmysle zákona 474/2008 Z. z ., ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone prác vo verejnom záujme  a závermi služobného hodnotenia.

Schválený  rozpočet v kategórii 620 - poistné vo výške 73 100 tis. Sk bol upravený na 74 323  tis. Sk a čerpaný vo výške 74 320  tis. Sk na 100 %.

Schválený  rozpočet na tovary a  služby v kategórii 630 vo výške 187 530 tis. Sk bol upravený na  178 871 tis. Sk a čerpaný vo výške 174 165 tis. Sk na 97,4 %. 

	Prostriedky boli vynaložené na cestovné výdavky pri pracovných, inšpekčných cestách a študijných pobytoch zamestnancov ústredia v sume 40 304 tis. Sk, na poplatky za všetky druhy energií a komunikačných služieb v sume 17 965 tis. Sk, na nákup kníh, časopisov, kancelárskeho materiálu, vybavenie prevádzkových priestorov, reprezentačné a ostatné materiály a služby vo výške 22 502 tis. Sk. Na pohonné hmoty, servis a údržbu dopravných prostriedkov boli vynaložené prostriedky v sume 3 265 tis. Sk, na rutinnú a štandardnú údržbu budov, prevádzkových zariadení, výpočtovej techniky v sume 42 127 tis. Sk, na nájomné skladov, dielní a parkovacích plôch bolo vynaložených  265 tis. Sk a na ostatné tovary a služby pri zabezpečovaní seminárov, porád, sympózií na medzinárodnej a vládnej úrovni, bankové poplatky, za práce vykonané mimo pracovného pomeru v sume 47 737 tis. Sk.

Schválený  rozpočet na bežné transfery v kategórii 640 vo výške 9 287 tis. Sk bol upravený na  3 326  tis. Sk a čerpaný vo výške 3 325 tis. Sk na  100 %. Z celkovej výšky finančných prostriedkov bola čiastka  1 082 tis. Sk čerpaná na odchodné a nemocenské dávky. 
Na zabezpečenie medzinárodných programov SK UNESCO bol poskytnutý transfer vo výške 2 000 tis. Sk.  
Za ročné členstvo v medzinárodnej organizácii EFQM – Európska nadácia pre manažement kvality so sídlom v Bruseli a za prihlášku na certifikáciu na 3. stupeň ocenenia boli čerpané finančné prostriedky vo výške 243 tis. Sk. 

Schválený rozpočet kapitálových výdavkov  v kategórii 710 obstarávanie kapitálových aktív vo výške  63 400 tis. Sk bol upravený na 115 420  tis. Sk a bol čerpaný vo výške           113 317 tis. Sk na  98,2 %. Špecifikácia použitia kapitálových výdavkov v  ústredí je uvedená v časti 1.3.1.2 materiálu.

01.1.3.2	 - Zastupiteľské úrady  SR v zahraničí

Sieť zastupiteľských úradov SR ku dňu 31.12.2008:
•	59 veľvyslanectiev
•	7 stálych misií
•	10 generálnych konzulátov
•	3 pobočky zastupiteľských úradov 
•	1 konzulárne zastupiteľstvo
•	8 slovenských inštitútov
•	1 slovenský ekonomický a kultúrny úrad

Schválený  rozpočet  bežných  výdavkov   vo  výške    2 226 120 tis. Sk,  upravený na
2 200 159 tis. Sk  bol čerpaný v objeme  2 127 161 tis. Sk, na 96,7 %.

	V kategórii 610 – mzdy, platy, služobné príjmy a OOV bol schválený rozpočet vo výške 1 147 500 tis. Sk, upravený na 1 169 666 tis. Sk a bol čerpaný v objeme 1 099 372 tis. Sk, na 94  %.

Vývoj priemerného mesačného platu a prepočítaného počtu zamestnancov na zastupiteľských úradoch v zahraničí v roku 2008:
	
Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	595	159 998	
II.	600	147 987	
III.	594	144 435	
IV.	595	162 473	
ROK 2008	596	153 715	
ROK 2007	607	144 529	

Priemerný mesačný plat dosiahol v roku 2008 výšku  153 715 Sk, čo predstavuje nárast oproti  minulému roku (144 529 Sk) o 6,4 %. Hlavným dôvodom nárastu boli úpravy platových relácií vykonané v zmysle Opatrenia MZV SR č. 106.989/2008 zo dňa 11.7.2008, ktorým sa ustanovili platové relácie s účinnosťou od 1. septembra 2008. 

Schválený rozpočet poistného a príspevku do poisťovní - kategória 620 vo výške          59 476  tis. Sk bol upravený na 61 723 tis. Sk a čerpaný vo výške 61 720 tis. Sk na  100 % k upravenému rozpočtu.

Schválený rozpočet  na tovary a ďalšie služby v kategórii 630 vo výške                          1 018 494 tis. Sk bol upravený na  968 540 tis. Sk a čerpaný vo výške 965 862  tis. Sk              na  99,7 %. Prostriedky boli vynaložené na:
•	cestovné výdavky pri pracovných cestách zamestnancov zahraničnej služby, pri vysielaní a striedaní pracovníkov na výkon zahraničnej služby a pri cestách na povinné lekárske prehliadky počas výkonu zahraničnej služby. Ďalej na náhrady výdavkov spojených s pobytom manžela/ky a detí v zahraničí, liečebných výdavkov, preventívne zdravotné prehliadky zamestnancov zahraničnej služby, školné a zápisné pre deti zamestnancov zahraničnej služby v zmysle zákona č. 283/2002 Z. z. o cestovných náhradách vo výške 126 723 tis. Sk, 
•	poplatky za všetky druhy energií, telefónne a faxové spojenie, rádiové a satelitné spojenie,  poštové služby a výdavky súvisiace so Schengenským informačným systémom vo výške  231 521  tis. Sk,
•	materiálové výdavky v sume 81 970 tis. Sk, a to hlavne na nákup kancelárskych potrieb, vybavenie prevádzkových priestoroch, tlačív, periodík, softvéru, na bezpečnostné služby a reprezentačné,
•	výdavky na dopravné vo výške 42 778  tis. Sk, predovšetkým na pohonné hmoty, servis, poistenie motorových vozidiel,
•	rutinnú a štandardnú údržbu administratívnych budov, ubytovacích zariadení, kotolní,  a strojov a zariadení v objeme 41 216 tis. Sk,
•	nájomné za prenájom administratívnych budov, rezidencií, bytov, garáží vo výške     214 563 tis. Sk,
•	ostatné tovary a služby vo výške 227 091 tis. Sk, predovšetkým  na platby súvisiace s miestnymi silami, s úhradou dodávateľských služieb všeobecných a špeciálnych, na úhradu poplatkov, daní a ciel, na tvorbu sociálneho fondu a na vyrovananie kurzových rozdielov. 

	Schválený rozpočet na bežné transfery v kategórii 640  vo výške  650  tis. Sk, upravený na 230  tis. Sk bol čerpaný v sume 208 tis. Sk na 90,4  %. Prostriedky boli vynaložené v súvislosti s odchodným a nemocenskými dávkami zamestnancov MZV SR v zahraničí.

Schválený rozpočet kapitálových výdavkov  v kategórii 710 obstarávanie kapitálových aktív vo výške  236 500 tis. Sk bol upravený na 145 953 tis. Sk a bol čerpaný vo výške          144 951 tis. Sk na  99,3 %. Špecifikácia použitia kapitálových výdavkov v  zahraničí je uvedená v časti 1.3.1.2 materiálu.

01.1.3.3	 -  Iné úrady  SR v zahraničí – Slovenské inštitúty

Schválený  rozpočet  bežných  výdavkov  vo  výške 76 991 tis. Sk,  upravený                     na  72 068 tis. Sk  bol čerpaný v objeme  71 166  tis. Sk  na  98,8 %.

	V kategórii 610 – mzdy, platy, služobné príjmy a OOV bol schválený rozpočet                vo výške 36 500 tis. Sk, upravený na 33 100 tis. Sk a bol  čerpaný v objeme 32 982 tis. Sk           na 99,6 %.

Vývoj priemerného mesačného platu a prepočítaného počtu zamestnancov  SI SR v roku 2008:

Štvrťrok	Priemerný prepočítaný
počet zamestnancov	Priemerný mesačný
plat  (v Sk)	
I.	19	156 820	
II.	18	154 940	
III.	17	137 717	
IV.	17	169 675	
ROK 2008	18	152 697	
ROK 2007	17	149 090	

Priemerný mesačný plat dosiahol v roku 2008 výšku 152 697 Sk, čo predstavuje zvýšenie oproti minulému roku (149 090 Sk) o 2, 42 %. Hlavným dôvodom nárastu boli úpravy platových relácií vykonané v zmysle Opatrenia MZV SR č. 106.989/2008 zo dňa 11.7.2008, ktorým sa ustanovili platové relácie s účinnosťou od 1. septembra 2008. 

Schválený rozpočet poistného a príspevku do poisťovní v kategórii 620 vo výške           1 657 tis. Sk bol upravený na 1 777 tis. Sk a čerpaný vo výške 1 773  tis. Sk na 99,8 %. 

Schválený rozpočet na tovary a  služby v kategórii 630 vo výške 38 584 tis. Sk bol upravený na 37 141 tis. Sk a bol čerpaný vo výške 36 380 tis. Sk  na 98 %. Prostriedky boli vynaložené na cestovné výdavky zamestnancov slovenských inštitútov, ako aj výkonných umelcov reprezentujúcich Slovenskú republiku na podujatiach organizovaných v zahraničí,  na poplatky za všetky druhy energií a komunikačných služieb, materiálové a reprezentačné výdavky, dopravné, na rutinnú a štandardnú  údržbu budov a prevádzkových zariadení, platby za prenájom a na ostatné tovary a služby súvisiace s propagáciou Slovenskej republiky v oblasti kultúry pri usporadúvaní výstav, rôznych kultúrnych podujatí a programov.

Schválený rozpočet na bežné transfery v kategórii 640  vo výške  250 tis. Sk, upravený na 50 tis. Sk bol čerpaný v sume 31 tis. Sk na 62 %. Prostriedky boli vynaložené len na podpoložke  odchodné zamestnancov v zahraničí.

Schválený rozpočet kapitálových výdavkov  v kategórii 710 obstarávanie kapitálových aktív vo výške  100 tis. Sk nebol upravený a čerpaný bol vo výške 733 tis. Sk na  nákup výpočtovej techniky a na nákup osobného automobilu vo výške 645 tis. Sk, ktorý bol rozpočtovo krytý vo funkčnej klasifikácii 01132.  Špecifikácia použitia kapitálových výdavkov je uvedená v časti 1.3.1.2 materiálu.

01.2. – Zahraničná hospodárska pomoc

01.2.1	-  Hospodárska pomoc rozvojovým krajinám a krajinám v procese 
                  transformácie 

	Hospodárska    pomoc   rozvojovým  krajinám a  krajinám  v  procese   transformácie sa
realizuje prostredníctvom podriadenej rozpočtovej organizácie MZV SR – Slovenská agentúra pre rozvojovú spoluprácu (SAMRS), ktorá bola zriadená k 1.januáru 2007. 

Schválený rozpočet rozpočtovej organizácie SAMRS v zriaďovateľskej pôsobnosti MZV SR vo výške 165 976 tis. Sk bol upravený na 144 248 tis. Sk a čerpaný vo výške          143 169 tis. Sk na 99,3 %. 

Schválený  rozpočet  bežných  výdavkov  vo  výške 165 226 tis. Sk,  upravený                     na  143 498  tis. Sk  bol čerpaný v objeme  142 343 tis. Sk  na  99,2 %.

V kategórii 610 – mzdy, platy, služobné príjmy a OOV bol schválený rozpočet vo výške 3 900 tis. Sk upravený na 4 265 tis. Sk a čerpaný vo výške 4 830 tis. Sk na 113,3 %. Prekročenie bolo rozpočtovo vykryté v kategórii mzdových prostriedkov aparátu ústredného orgánu ako zriaďovateľa. 

Schválený rozpočet poistného a príspevku do poisťovní v kategórii 620 vo výške             1 363 tis. Sk bol upravený na 2 113 tis. Sk a čerpaný vo výške 1 820 tis. Sk na 86,1 %. 

Schválený rozpočet na tovary a  služby v kategórii 630 vo výške 5 963 tis Sk bol upravený na 5 817 tis. Sk a čerpaný vo výške 4 857 tis. Sk na 83,5 %. Prostriedky boli vynaložené na cestovné výdavky zamestnancov,  na poštové a telekomunikačné služby, interiérové vybavenie, materiálové a reprezentačné výdavky, dopravné, na rutinnú a štandardnú  údržbu výpočtovej techniky, platby za prenájom a na ostatné tovary a služby súvisiace s činnosťou agentúry. 

Schválený rozpočet na bežné transfery v kategórii 640  vo výške  154 000 tis. Sk, bol rozpočtovými opatreniami upravený  na 131 303 tis. Sk  tis. Sk a čerpaný vo výške                130 836 tis. Sk na 99,6 %. V upravenom rozpočte je zohľadnené predovšetkým navýšenie presunom prostriedkov určených na realizáciu projektov rozvojovej pomoci z roku 2007 vo výške 117 587 tis. Sk a súčasne, v zmysle § 8 zákona 523/2004 Z. z. o rozpočtových pravidlách, viazanie prostriedkov na presun do roku 2009 vo výške  145 304 tis. Sk. 
Okrem financovania projektov rozvojovej pomoci, ktoré boli schválené v roku 2007 a 2008 a kofinancovania projektov financovaných z prostriedkov EÚ, je v čerpaní zohľadnené aj poskytovanie humanitárnej pomoci a mikrograntov. 

Schválený  rozpočet kapitálových výdavkov v kategórii 710 - obstarávanie kapitálových aktív vo výške  750  tis. Sk  upravený nebol a bol čerpaný bol vo výške 826  tis. Sk na  110,1 %. Prostriedky boli čerpané na nákup strojov, prístrojov, zariadení, techniky a na dodávku konštrukčných materiálov a stavebných prác pre vybudovanie akustickej stavebnej úpravy  - akustická stena, izolácia kancelárie R SAMRS vo výške 89 tis. Sk.
 Špecifikácia použitia kapitálových výdavkov je uvedená v časti 1.3.1.2 materiálu.

01.2.2	-  Hospodárska pomoc poskytovaná prostredníctvom medzinárodných
   organizácií

Schválený  rozpočet   bežných výdavkov  vo  výške 210 073  tis. Sk,  upravený   na  204 380 tis. Sk  bol čerpaný vo výške   203 871  tis. Sk  na  99,8 %.

Schválený rozpočet v kategórii 630 na tovary a služby vo výške 70 tis. Sk bol upravený na        1 000 tis. Sk a  čerpaný vo výške 924 tis. Sk na 92,4 %. Prostriedky boli vynaložené na  pokrytie nákladov štúdie OECD o efektoch zavedenia eura v SR. 

Schválený rozpočet účelových prostriedkov v kategórii 640-bežné transfery,  určených na poplatky za členstvo SR v medzinárodných organizáciách vo výške 210 003 tis. Sk bol upravený na 203 380 tis. Sk a  čerpaný v sume 202 947 tis. Sk  na 99,8 %. Podrobný zoznam s výškou uhradených členských príspevkov v roku 2008 je uvedený v tabuľkovej časti materiálu (tabuľka č. 13).

Schválený rozpočet kapitálových výdavkov  v kategórii 720 kapitálové transfery bol rozpočtovým opatrením upravený na výšku  5 335 tis. Sk  a  čerpaný vo výške 5 334 tis. Sk na  100 %. Špecifikácia použitia kapitálových transferov je uvedená v časti 1.3.1.2 materiálu.

01.3	– Všeobecné služby

01.3.3	-  Iné všeobecné služby (Správa účelových zariadení – SÚZA)

Schválený príspevok pre príspevkovú organizáciu SÚZA v kategórii 640 bežné transfery vo výške 54 751 tis. Sk bol upravený na 58 312 tis. Sk a organizácii bol poskytnutý v plnej výške upraveného rozpočtu. Podrobný prehľad je uvedený v časti 1.10. tohto materiálu. Skutočné čerpanie bude predmetom zúčtovania finančných vzťahov so štátnym rozpočtom.  

01.5 – Výskum a vývoj v oblasti všeobecných verejných služieb

01.5.0	- Výskum a vývoj v oblasti všeobecných verejných služieb 

Schválený rozpočet bežných výdavkov vo výške 6 150 tis. Sk bol upravený na             5 861 tis. Sk a skutočne čerpaný vo výške 5 091 tis. Sk na 86,9 %. 

Schválený rozpočet v kategórii 630 tovary a služby  vo výške 3 150 tis. Sk, v priebehu roka upravovaný nebol a čerpaný bol vo výške 2 383  tis. Sk na 75,7 %. 
Zmenou, v porovnaní s rokom 2007, bola v minulom roku po prvýkrát implementovaná diverzifikácia systému finančnej podpory mimovládneho sektora zaoberajúceho sa výskumom medzinárodných vzťahov a zahraničnej politiky SR zo strany MZV SR. K dovtedajšiemu modelu spolufinancovania formou dotácií (dotačného systému) ministerstva pribudol model, v ktorom si MZV SR objednáva (a následne si platí) na dlhšie obdobie u relevantných mimovládnych subjektov niektoré, zväčša opakujúce sa, služby a činnosti (publikačnú, konferenčnú a konzultačnú) na základe zmlúv o dodaní služieb podpísaných s víťazmi verejných výberových konaní vypísaných rezortom. Celkový objem finančných prostriedkov ministerstva, určených na podporu výskumu medzinárodných vzťahov a zahraničnej politiky SR mimovládnym sektorom, sa tak v roku 2008 dokonca zvýšil z 5 100 tis. Sk v roku 2007 na      6 150 tis. Sk v roku 2008. Tento balík sa však rozdelil podľa vzorca 3 000 tis. Sk plus                3 150 tis. Sk (dotácie + opakujúce sa „zazmluvnené“ služby).

Schválený rozpočet v kategórii 640 bežné transfery vo výške 3 000 tis. Sk bol upravený na 2 711 tis. Sk  a čerpaný  vo výške 2 708  tis. Sk na 99,9 %. 
Rozpočet výdavkov na výskum a vývoj v oblasti všeobecných verejných služieb bol čerpaný poskytovaním  dotácií v súlade s „Výnosom MZV SR o poskytovaní dotácií v pôsobnosti MZV SR z 13. októbra 2005 č. 141.601/2005-SEVS“.  
Cieľom dotačnej činnosti MZV SR bola aj v roku 2008 podpora výskumu v oblasti medzinárodných vzťahov a zahraničnej politiky SR, podnecovanie verejnej diskusie o týchto otázkach, širšieho záujmu občanov SR o medzinárodno-politické dianie, hlbšieho pochopenia významu medzinárodných vzťahov a zahraničnej politiky SR a jej prepojenia s politikou domácou. Cenná bola i možnosť získania, či dokonca prípadného využitia, externými subjektami vypracovaných alternatívnych zahraničnopolitických analýz.
V súlade s Výnosom MZV SR z 13.10.2005 č. 141.601/2005 – SEVS o poskytovaní dotácií v pôsobnosti MZV SR zverejnilo ministerstvo aj v minulom roku 17 vytipovaných tém (kopírujúcich zahraničnopolitické priority SR), o spracovanie ktorých malo prioritný záujem. Záujem o ich spracovanie prejavilo 19 mimovládnych subjektov spĺňajúcich kritériá špecifikované v zmienenom Výnose a v Smernici č. 11/2006 z 23.2.2006 o poskytovaní dotácií v pôsobnosti MZV SR. Predložili ministerstvu celkovo 66 návrhov projektov reflektujúcich na ministerské (preferované) témy, no ponúkli aj vlastné iniciatívne projekty. Podané žiadosti o dotácie vo finančnom vyjadrení viac ako 4-násobne prevyšovali finančné možnosti MZV SR stanovené jeho rozpočtom. Ministerská komisia z návrhov odporučila ministrovi schváliť 19 žiadostí od 11 subjektov s plnou (8) alebo čiastočnou (11) výškou poskytnutej dotácie, a neschváliť 47 žiadostí. Projekty a subjekty, ktorým bola ministrom schválená podpora zodpovedali kritériám (odborná spôsobilosť žiadateľa, súlad témy s prioritami zahraničnej politiky SR, využiteľnosť výstupu pre MZV SR, časový harmonogram spracovania a opodstatnenosť výdavkovej časti rozpočtu projektu) a tiež finančným možnostiam rozpočtu MZV SR (3 000 tis. Sk). Celková výsledná suma schválených dotácií v roku 2008 bola              3 000 tis. Sk. 
Aj v roku 2008 MZV SR pokračovalo v asertívnom úsilí o ďalšie zvyšovanie úrovne výsledkov spolupráce s III. sektorom v oblasti výskumu medzinárodných vzťahov a zahraničnej politiky SR. Zámerom je, aby finančné prostriedky štátu/ministerstva, vynaložené na tento účel, našli pozitívny odraz aj vo využiteľnosti výstupov jednotlivých projektov pre jeho potreby. Ministerstvo pokračovalo v trende ochoty k spolupráci nielen s osvedčenými, ale i novými a menej známymi, relevantnými mimovládnymi subjektami.
Na základe dostupných spätných informácií odborných útvarov MZV SR, možno uplynulý ročník dotačnej činnosti MZV SR hodnotiť pozitívne. Projekty spracované mimovládnymi subjektami boli v prevažnej miere, z pohľadu MZV SR, primerane kvalitné a predstavovali možný zdroj doplnkových (aj alternatívnych) informácií o spracúvanej tematike, hĺbkové analýzy relevantných problematík, načrtávali možnosti a anticipácie ďalšieho vývoja. Väčšina projektov bola spracovaná na zodpovedajúcej odbornej úrovni, v očakávanom rozsahu, hĺbke a dohodnutom časovom rámci. Za rok 2008 neboli indikované prípady vážnejších nedostatkov pri realizácii týchto projektov a nie sú informácie ani o prípadných vážnejších problémoch spojených s ich vyúčtovaním. Systém dotácií je stabilne hodnotený celkovo pozitívne, a to nielen MZV, ale i mimovládnymi subjektami.

09.8 – Vzdelávanie inde neklasifikované

09.8.0  -  Vzdelávanie inde neklasifikované

Schválený rozpočet vo výške 4 000 tis. Sk  v kategórii 630 – tovary a služby  bol upravený na čiastku   3 440  tis. Sk a čerpaný v objeme 2 814 tis. Sk na 81,8  %. 

V priebehu roku 2008 ministerstvo uskutočnilo viac ako 55 výberových konaní  v odbore štátnej služby „zahraničné veci“ na obsadenie voľných miest.
Pri zvyšovaní odbornej jazykovej kvalifikácie sa v roku 2008  jazykových kurzov na MZV zúčastnilo  80 zamestnancov ministerstva  (anglický, francúzsky, nemecký, srbský,  španielsky, taliansky, kórejský, portugalský, ruský). Kurzu francúzskeho jazyka prostredníctvom Francúzskeho inštitútu v Bratislave sa zúčastnilo  35  zamestnancov. 
Osobný úrad vyškolil prostredníctvom odborníkov a interných lektorov ministerstva v oblasti predvýjazdovej prípravy 112 zamestnancov (veľvyslancov, diplomatických a administratívno-technických zamestnancov). V rámci predvýjazdovej prípravy sa uskutočnilo overovanie jazykových schopností zamestnancov ministerstva prostredníctvom externej  vzdelávacej spoločnosti. Overených   bolo 106 zamestnancov, ktorí boli zaradení do kategórií platných v EÚ.  

Prostredníctvom externých vzdelávacích spoločností boli zorganizované odborné semináre a kurzy pre  100  zamestnancov rezortu v nasledujúcich  oblastiach:
a)	oblasť európskeho práva, súdneho procesu a legislatívy EÚ,
b)	oblasť kontroly a auditu,
c)	oblasť legislatívy a novelizácií zákonov SR (zdravotné a sociálne poistenie, verejné obstarávanie, archívnictvo, registratúra, zákonník práce, stavebného zákona, zákona o sťažnostiach, správy majetku štátu, ochrana osobných údajov, mzdová a finančná problematika, vrátane oblasti zavedenia eura, štátnej pokladnice, informačných technológií štátnej pokladnice, odbornej prípravy bezpečnostných technikov a pod.
V špecializovaných tréningových oblastiach bolo vyškolených externými vzdelávacími spoločnosťami 62 zamestnancov rezortu v nasledujúcich  oblastiach:
a)	diplomatický protokol a spoločenská etika
b)	zameranie na lektorské zručnosti
c)	legislatívne zručnosti 
d)	manažment pre predstavených 
V oblasti informačných technológií prebehlo vzdelávanie so zameraním na získanie certifikátu a osvedčenia ECDL  platného v SR a v EÚ  pre   259 zamestnancov. Certifikát  získalo 202 zamestnancov.

V priebehu roku 2008 sa približne 34 zamestnancov zúčastnilo zahraničných študijných pobytov na diplomatických akadémiách, inštitútoch medzinárodných vzťahov v európskych i mimoeurópskych krajinách, ktorých vzdelávacie programy boli zamerané predovšetkým na problematiku:
a)	európskej integrácie,
b)	medzinárodno-ekonomickej spolupráce, 
c)	otázky spoločnej bezpečnostnej a obrannej politiky, 
d)	terorizmu a boja proti terorizmu, 
e)	oblasť medzinárodného práva, 
f)	problematiku diplomatickej praxe,
g)	EFQM.

V oblasti poskytovania krátkodobých odborných stáží pre slovenských študentov magisterského štúdia v rezorte diplomacie, ktoré je zamerané na zvyšovanie odbornosti v oblasti zahraničnej politiky, garantovali zamestnanci ministerstva počas roku 2008 spolu 136 krátkodobých odborných stáží  ( 77 stáží na ministerstve, 59 stáží na zastupiteľských úradoch ).
Zamestnanci ministerstva lektorovali odborné prednášky na FPV a MV UMB v Banskej Bystrici,  Právnickej fakulte UMB v Banskej Bystrici, Ústave medzinárodných vzťahov  a aproximácie práva UK v Bratislave a Inštitúte vojenskej diplomacie Ministerstva obrany SR.

1.3.3.	Vyhodnotenie plnenia programovej štruktúry kapitoly

Hodnotenie programovej štruktúry roku 2008 kapitoly MZV SR je v prílohe č. 2. 
Pre úplnosť komentára k zhodnoteniu cieľa č. 6 v podprograme 06U0101 je potrebné uviesť, že cieľ bol v roku 2008 splnený už v období I. polroka 2008 a preto sa v Monitorovacej správe, vyhodnocovanej ku koncu roka, už merateľný ukazovateľ nevykazoval. V súvislosti s uvedeným, pod záštitou podpredsedu vlády SR pre vedomostnú spoločnosť, európske záležitosti, ľudské práva a menšiny Dušana Čaploviča sa za účasti ministra ZV SR, komisára Rady Európy pre ľudské práva, všetkých členských štátov Rady Európy a mimovládnych organizácií uskutočnila v Bratislave v dňoch 8.-9. apríla 2008 medzinárodná konferencia na tému vzdelávanie rómskych detí. Pod záštitou ministra zahraničných vecí SR sa za účasti Konferencie mimovládnych organizácií Rady Európy uskutočnil v Bratislave v dňoch 25.-26. apríla 2008 seminár slovenských mimovládnych organizácií. MZV SR pripravilo v spolupráci s Ústavným súdom Bieloruska a Benátskou komisiou v rámci predsedníctva SR vo Výbore ministrov Rady Európy tiež expertný právny seminár, ktorý sa uskutočnil 24. apríla 2008 v Minsku. V rámci systému dotácií MZV SR pre mimovládne subjekty boli v roku 2008 organizované aj odborné/verejnovzdelávacie/osvetové podujatia (Jour Fix a Debatných klubov) pri príležitosti  predsedníctva SR vo Výbore ministrov Rady Európy v mestách SR. V roku 2008 bolo realizovaných 14 podujatí.
Pre úplnosť komentára k zhodnoteniu cieľa č. 1 v podprograme 06U0102 je potrebné uviesť, že slovenské inštitúty SR dosiahli v roku 2008 100 % čerpanie rozpočtu. Efektívne čerpanie rozpočtu vo väzbe na programovú štruktúru dokumentuje aj skutočnosť, že v roku 2008 vynaložili SI v priemere 42 % na výdaje priamo súvisiace s programovou štruktúrou inštitútov, ostatné náklady predstavovali výdaje na prevádzku.

1.3.3.1. Program 06U -  Rozvoj zahraničných vzťahov 

	 Podprogram 06U01 – Reprezentácia SR v zahraničí 

Prvky podprogramu:

06U0101 – Diplomatická reprezentácia SR v zahraničí 
Prvok zahŕňa výdavky spojené s činnosťou a prevádzkou zastupiteľských úradov, stálych misií, misií, stálej delegácie, stáleho zastúpenia, pobočiek zastupiteľských úradov a generálnych konzulátov v zahraničí. 

06U0102 – Kultúrna reprezentácia SR v zahraničí 
Prvok zahŕňa výdavky spojené s činnosťou a prevádzkou slovenských inštitútov v zahraničí, ktoré sú určené predovšetkým na propagáciu a kultúrnu reprezentáciu SR v zahraničí.

06U0104 – Reprezentácia SR na SM SR pri OECD v Paríži a na SZ pri EÚ v Bruseli 
Prvok obsahuje výdavky na zabezpečenie činnosti  a prevádzky SM SR pri OECD v Paríži a výdavky pre zamestnancov iných rezortov na SZ SR pri EÚ v Bruseli.

Podprogram 06U02 – Tvorba a implementácia politík

Prvky podprogramu:

06U0201 – Riadenie programov 
Prvok obsahuje výdavky spojené s činnosťou a prevádzkou ústredia MZV SR, bežný transfer príspevkovej organizácii SÚZA a neziskovej organizácii UNESCO, na propagáciu a tlačovú činnosť, dotácie na výskum a vývoj v oblasti všeobecných verejných služieb poskytnuté v zmysle Výnosu MZV SR  a výdavky na vzdelávanie zamestnancov organizácie. 

06U0202 – Súdny spor Gabčíkovo – Nagymaros 
V priebehu roka 2007 boli prostriedky čerpané v súvislosti s rokovaniami pracovnej skupiny pre implementáciu rozsudku  MSD v Haagu, ktoré boli výrazne intenzívnejšie oproti minulému obdobiu.

06U0203 – Rozvoj a prevádzka Národného Schengenského informačného systému 
Prvok obsahuje výdavky na rozvoj a prevádzku komunikačnej časti on-line systému MZV SR s prenosovými požiadavkami Schengenského informačného systému s prepojením na Národný informačný systém a zabezpečenie inštalácie N – VIS na ZÚ, ktoré vydávajú víza.  

Medzirezortné programy a podprogramy, ktorých je kapitola gestorom a účastníkom

1.3.3.2. Program 05T - Oficiálna rozvojová pomoc 

Charakteristika programu: 

Ministerstvo zahraničných vecí SR je gestorom programu 05T Oficiálna rozvojová pomoc SR. Rozvojová pomoc sa poskytuje na základe zákona 617/2007 Z. z. o oficiálnej rozvojovej pomoci,  programovacích materiálov ako sú Strednodobá stratégia rozvojovej pomoci SR na roky 2009 – 2013, ročné národné programy a v súlade s programovým vyhlásením vlády SR, ktorý zaväzuje SR vytvoriť nevyhnutné finančné, legislatívne a organizačné podmienky pre efektívne poskytovanie rozvojovej pomoci v súlade s cieľmi svojej zahraničnej politiky  a pre postupné zvyšovanie objemu cielenej rozvojovej pomoci vybraným krajinám Balkánu rozvojovým a najmenej rozvinutým krajinám. Na medzirezortnom programe sa podieľali aj Ministerstvo životného prostredia SR, Ministerstvo školstva SR, Ministerstvo pôdohospodárstva SR a Ministerstvo vnútra SR, ktoré poskytovalo humanitárnu pomoc SR do zahraničia.  

05T0A Oficiálna rozvojová pomoc MZV SR

MZV SR realizovalo oficiálnu rozvojovú pomoc prostredníctvom Slovenskej agentúry pre medzinárodnú rozvojovú spoluprácu (SAMRS), prostredníctvom Zvereneckého fondu UNDP a Fondu Bratislava - Belehrad. 

Na rozvojovú pomoc v prijímateľských krajinách, rozvojové vzdelávanie a informovanosť  verejnosti boli z rozpočtu 05T0A prostredníctvom SAMRS vynaložené finančné prostriedky v celkovej výške 130 795 tis. Sk.  V tejto čiastke je zahrnuté aj poskytovanie humanitárnej pomoci vo výške 13 020 tis. Sk, financovanie mikrograntov vo výške 2 694 tis. SK a spolufinancovanie projektov Európskej únie vo výške 719 tis. Sk. 

Finančné prostriedky vynaložené  na chod SAMRS boli v roku 2008 v celkovej výške             12 374 tis. Sk čo predstavuje 9,46 % z celkového čerpaného rozpočtu oficiálnej rozvojovej pomoci  MZV SR. 

Zverenecký fond UNDP  podporoval realizáciu bilaterálnych projektov v celkovej výške  12 413 tis. Sk a Fond Bratislava - Belehrad  realizoval projekty rozvojovej pomoci SR  v celkovej výške 19 057 tis. Sk. 

05T02 Ministerstvo životného prostredia SR

Ministerstvo životného prostredia  prispelo na rozvojovú pomoc vo výške  3 312 tis. Sk  najmä príspevkami do medzinárodných organizácií, ktoré sa vykazujú ako rozvojová pomoc.   

05T04 Ministerstvo pôdohospodárstva SR

Ministerstvo pôdohospodárstva SR poskytlo finančné prostriedky na rozvojovú pomoc v celkovej  výške 6 024 tis. Sk vrátane členského príspevku do FAO vo výške 3285 tis. Sk a dobrovoľného príspevku Svetovému potravinovému programu WFP, čo je  spoločný programu OSN/FAO.  

05T08 Ministerstvo školstva  SR

Ministerstvo školstva SR poskytlo vo forme štipendií, príspevkov pre zahraničných študentov a bežných výdavkov jednotlivých vysokých škôl spojených so vzdelávaním štipendistov vlády SR v súlade s uznesením vlády SR  č. 1096 z 20. 12.2006 na rozvojovú pomoc finančné prostriedky výške 56 493 tis. Sk. 

05T03 Ministerstvo vnútra SR 

Slovenská republika poskytla prostredníctvom Sekcie  krízového manažmentu a civilnej ochrany Ministerstva vnútra SR materiálnu humanitárnu pomoc 8 krajinám, ktoré požiadali o humanitárnu pomoc, v celkovej výške  49 200 tis. Sk.  

Za celý medzirezortný program 05T oficiálna rozvojová pomoc, boli vynaložené finančné prostriedky vo výške 276 776 tis. Sk vrátane vynaložených finančných prostriedkov na  humanitárnu pomoc vo výške  49 200 tis. Sk.  

1.3.3.3. Program 097 – Príspevky SR do medzinárodných organizácií (MO)

  Podprogram 09701 – Príspevky SR do MO – MZV SR

Pri hodnotení jednotlivých aspektov členstva SR bol konštatovaný vysoký politický a odborný význam všetkých medzinárodných organizácií, ktorých je Slovenská republika v súčasnosti členom. Tento význam a užitočnosť majú rôzny charakter v závislosti od zamerania a rozsahu aktivít jednotlivých organizácií.

Vo viacerých prípadoch má členstvo SR v prvom rade politicko-strategický význam a nie je možné ho pri hodnotení podriaďovať kvantitatívno-finančným kritériám. Sem možno zaradiť napr. členstvo v Organizácii Spojených národov (OSN), Organizácii severoatlantickej zmluvy (NATO), Organizácii pre bezpečnosť a spoluprácu v Európe (OBSE), Rade Európy (RE), viaceré dohovory, resp. organizácie v oblasti odzbrojenia, prevencie a zabránenia šíreniu zbraní hromadného ničenia, ochrany ľudských práv. Významom členstva pre SR je možnosť zúčastňovať sa riešenia rôznych politicko-bezpečnostných a ľudsko-právnych otázok, resp. zapájať sa do medzinárodnej spolupráce v oblastiach, ktoré sa v konečnom dôsledku dotýkajú aj SR a jej záujmov.

SR v roku 2008 efektívne pôsobila na pôde OSN a odborných organizácií systému OSN a presadzovala priority zahraničnej politiky SR i princípy, hodnoty a záujmy EÚ v oblasti posilňovania nástrojov multilateralizmu a presadzovania efektívneho systému medzinárodných vzťahov s ústrednou úlohou OSN. Naďalej budovala kredit a postavenie rešpektovaného člena OSN schopného prispievať k riešeniu najnáročnejších globálnych i regionálnych problémov, ktorý získala úspešným pôsobením vo funkcii člena Bezpečnostnej rady (BR) OSN v rokoch 2006-2007. 
	V tomto kontexte SR kládla zvýšený dôraz na podporu realizácie rozhodnutí a opatrení v oblasti reformy systému OSN, prijatých na Svetovom summite OSN v roku 2005, vrátane reformy manažmentu Sekretariátu OSN a práce jej kľúčových orgánov s cieľom zvýšenia celkovej efektivity práce, ako aj efektívneho využívania ľudských i finančných zdrojov, transparentnosti, kontroly a posilnenia zodpovednosti. Jednou z prioritných oblastí v roku 2008 pre SR aj pre celú EÚ bola otázka posilnenia Odboru pre politické záležitosti OSN a s tým súvisiace posilnenie kapacít OSN v oblasti preventívnej diplomacie a prevencie konfliktov. Počas roka prebiehal konzultačný proces Valného zhromaždenia OSN (VZ OSN) s cieľom zlepšiť celosystémovú koherenciu organizácie. Rokovania viedli k prijatiu rezolúcie VZ OSN č. 62/277 zo dňa 15 9.2008. VZ OSN ňou rozhodlo o pokračovaní práce v oblasti reformy OSN so zameraním na posilnenie schopnosti jednotlivých zložiek OSN ďalej zlepšovať vzájomnú koordináciu ich programových aktivít v teréne, harmonizáciu ich inštitucionálnych praktík, financovanie ich programových aktivít, spôsob ich riadenia a otázku rodovej rovnosti a pozdvihnutia žien v rozvojových aktivitách OSN v smere posilnenia inštitucionálnej kapacity OSN v tejto oblasti. 
	Na základe svojich aktuálnych skúseností z pôsobenia na poste nestáleho člena BR OSN SR aj v roku 2008 kládla dôraz na problematiku komplexnej reformy BR OSN ako orgánu, ktorý nesie v súlade s Chartou OSN primárnu zodpovednosť za zachovávanie medzinárodného mieru a bezpečnosti, a aktívne sa zúčastňovala na práci Pracovnej skupiny VZ OSN pre rovnomerné zastúpenie členských štátov v BR OSN, rozšírenie jej členstva a iné otázky súvisiace s BR OSN. Pre SR bolo prioritné, aby sa BR stala reprezentatívnejšou a aby mala čo najväčšiu relevanciu a autoritu. Počas roku 2008 sa však nepodarilo dosiahnuť zásadný prielom v otázke komplexnej reformy BR OSN, t.j. nebola dosiahnutá dohoda na rozšírení počtu členov BR OSN. Podarilo sa však aspoň dosiahnuť dohodu na začatí medzivládnych rokovaní.
	SR sa aj v roku 2008 osobitne angažovala v oblasti reformy pracovných metód BR OSN, ktoré považuje za neoddeliteľnú súčasť komplexnej reformy BR OSN, s cieľom dosiahnutia väčšej efektivity, otvorenosti a transparentnosti práce BR OSN, ako aj posilnenia a skvalitnenia interakcie a dialógu medzi BR OSN a ostatnými členskými štátmi OSN. Ako bývalý predseda neformálnej pracovnej skupiny BR OSN pre dokumentáciu a iné procedurálne otázky (r. 2007) SR disponuje unikátnymi poznatkami a skúsenosťami, ktoré využívala aj v roku 2008. V tejto oblasti úzko spolupracovala s krajinami tzv. Skupiny S5 (Švajčiarsko, Lichtenštajnsko, Singapur, Kostarika, Jordánsko), ako aj s Panamou a Japonskom v rámci neformálnej skupiny priateľov S5 a tiež s relevantnými mimovládnymi a akademickými inštitúciami. 
	Výrazom pretrvávajúceho záujmu SR o problematiku zachovávania medzinárodného mieru a bezpečnosti a efektívne fungovanie BR OSN je tiež predloženie novej kandidatúry SR na post nestáleho člena BR OSN v októbri 2008, a to pre roky 2028 – 2029 (voľby sa uskutočnia na jeseň r. 2027). 
V súlade so snahou SR posilniť spoluprácu v rámci Organizácie Spojených národov pre vzdelanie, vedu a kultúru (UNESCO) bol v roku 2008 menovaný samostatný stály delegát SR pri UNESCO v hodnosti veľvyslanca. SR zabezpečila účasť na zasadnutiach medzivládnych výborov a rád medzinárodných programov UNESCO a rokovaní Výkonnej rady UNESCO, kde je SR členom - Medzivládna koordinačná rada programu „Človek a biosféra“, poradný bioetický výbor COMEST, Medzivládny výbor pre bioetiku IGBS, Medzivládny výbor medzinárodného hydrologického programu IHP (SR bola zvolená za podpredsedu). V spolupráci s príslušnými gestormi (MK SR a MŠ SR) MZV SR vyvíjalo úsilie na zabezpečenie účinnej implementácie medzinárodnoprávnych nástrojov, ktorých je SR zmluvnou stranou, predovšetkým ostatných troch dohovorov UNESCO - Medzinárodný dohovor proti dopingu v športe, Dohovor UNESCO pre zachovanie nehmotného kultúrneho dedičstva a Dohovor UNESCO o ochrane a podpore rozmanitosti kultúrnych prejavov. 
	V júli 2008 schválil Výbor Svetového dedičstva na zasadnutí v kanadskom Quebecu  „Drevené kostoly slovenskej časti Karpatského oblúka“ do prestížneho Zoznamu Svetového dedičstva UNESCO.
Úspechom zahraničnopolitických aktivít SR bolo obsadenie postu osobitného predstaviteľa generálneho tajomníka OSN pre strednú Áziu a vedúceho Centra preventívnej diplomacie OSN v tomto regióne (UNRCCA) so sídlom v Ašchabade (Turkménsko) slovenským diplomatom Miroslavom Jenčom (generálny tajomník OSN Pan Ki-mun vymenoval M. Jenču dňa 1.5.2008, M. Jenča funkciu prevzal od 1.6.2008.) Ide o prvé regionálne centrum preventívnej diplomacie OSN tohto druhu, preto od jeho výsledkov bude do značnej miery závisieť ďalší rozvoj kapacít OSN v oblasti prevencie konfliktov, ako aj vytváranie ďalších centier tohto druhu v iných regiónoch na svete. V osobe M. Jenču prevzala SR na seba značný diel zodpovednosti za výsledky práce OSN v tejto oblasti.
	 V súlade s koncepciou pôsobenia SR v operáciách medzinárodného krízového manažmentu, schválenou vládou SR, pokračovali príslušníci OS SR a slovenskí vojenskí pozorovatelia v pôsobení v mierových misiách OSN (UNFICYP, UNDOF a UNTSO). V misii UNFICYP na Cypre je v súčasnosti nasadený celkovo najväčší slovenský vojenský kontingent (194 osôb). Pôsobenie slovenských vojakov na Cypre bolo aj v roku 2008 doplnením celkového kontextu mimoriadne aktívnej politickej úlohy, ktorú SR už od r. 1993 zohráva pri sprostredkovaní bikomunitného dialógu medzi predstaviteľmi oboch častí rozdeleného ostrova. 
	Pôsobenie vojenského kontingentu SR v misii OSN na Golanských výšinách (UNDOF) bolo ukončené v rámci pravidelnej rotácie v júni 2008. Kontingent SR bol, na základe príslušnej bilaterálnej dohody, nahradený príslušníkmi OS Chorvátska. V nadväznosti na tento krok došlo k posilneniu kontingentu príslušníkov OS SR na území Afganistanu (misia NATO ISAF). 
V rámci práce 4. výboru VZ OSN (Osobitný politický a dekolonizačný výbor) sa SR, okrem iného, aktívne zúčastňovala práce jeho podvýborov - Osobitného výboru pre mierové operácie (C-34) a tiež Výboru pre informácie. SR sa aktívne zapájala do koordinačného mechanizmu EÚ, ktorá i v roku 2008 vystupovala ako hlavný hráč v rámci rokovaní o návrhoch rezolúcií, ktoré 4. výbor predkladal VZ OSN. V roku 2008 dominovali viaceré problémové okruhy: riešenie problematiky mierových operácií OSN s cieľom posilnenia ich účinnosti, konflikt na Blízkom a strednom východe, riešenie pomoci palestínskym utečencom so zameraním na aktivity Agentúry OSN pre pomoc palestínskym utečencom na Blízkom východe (UNRWA), situácia v Afganistane, prehlbovanie medzinárodnej spolupráce pri mierovom využívaní kozmu a výskume účinkov rádioaktívneho žiarenia, podpora pokračovania dekolonizačného procesu a implementácie deklarácie o udelení nezávislosti koloniálnym krajinám a národom.
Valné zhromaždenie OSN, ako aj relevantné odborné organizácie systému OSN, reagovali na znepokojujúce vplyvy, ktoré súčasná energetická, potravinová a finančná kríza, ale aj hrozba klimatických zmien, šírenia epidémií HIV/AIDS, ilegálna migrácia, nadnárodný organizovaný zločin a iné, predstavujú pre globálnu stabilitu a zabezpečenie globálnych verejných zdrojov.
Počas roku 2008 bolo zvolaných niekoľko neformálnych tematických interaktívnych diskusií VZ OSN, ktoré sa zaoberali hľadaním spoločných odpovedí na riešenie otázok šírenia epidémií, rozvoja, chudoby a hladu a zmiernenie ich dopadov, predovšetkým na rozvojové krajiny. V júni 2008 sa konalo plenárne zasadnutie VZ OSN na vysokej úrovni, na ktorom členské krajiny prehodnotili plnenie Deklarácie o HIV/AIDS z roka 2001. SR bola zastúpená odborníkmi Štátneho zdravotného ústavu SR. V sept. 2008 sa minister zahraničných vecí SR J. Kubiš zúčastnil na zasadnutiach VZ OSN na vysokej úrovni k plneniu miléniových rozvojových cieľov (okrúhly stôl „chudoba  a hlad“) a rozvojovým potrebám Afriky, kde prezentoval stanoviská SR ako krajiny, ktorá si uvedomuje svoje miesto pri riešení globálnych výziev, ale aj zodpovednosť voči chudobným krajinám rozvojového sveta.
Pokračovala spolupráca SR so Svetovou zdravotníckou organizáciou  (WHO), ktorá prebieha na báze dvojročných programov. Napriek tomu, že SR patrí do skupiny krajín s pomerne nízkym výskytom HIV/AIDS, venovala tejto problematike náležitú pozornosť. V roku 2008 pôsobila SR v Koordinačnej rade UNAIDS.
Účasť generálneho riaditeľa Úradu OSN pre drogy a kriminalitu (UNODC) A. M. Costu na Konferencii GLOBSEC 2008 v Bratislave (17. januára 2008) bola významným prvkom spolupráce SR a UNODC v r. 2008 v kontexte bezpečnostnej agendy a riešenia otázok globálnych  hrozieb. Orgány činné v trestnom konaní SR boli aktívnym partnerom UNODC v rámci agendy obchodovania s ľuďmi. Štátny tajomník MV SR a národný koordinátor boja proti obchodovaniu s ľuďmi V. Čečot sa zúčastnil Viedenského fóra boja proti obchodovaniu s ľuďmi (UN GIFT, Viedeň 12.-14. 2. 2008), v rámci ktorého SR prezentovala svoje poznatky ako nielen krajina pôvodu, ale tiež cieľová krajina a predložila návrh na etablovanie dátového centra pre komplexnú výmenu informácií v danej agende. 
Pokračovaním aktivít SR pri implementácii medzinárodných záväzkov OSN v boji proti nadnárodnému organizovanému zločinu a realizácii projektov boja proti obchodovaniu s ľuďmi, ľudskými orgánmi je od r. 2008 aj účasť SR na komplexnom projekte Medzinárodnej organizácie pre migráciu (IOM), Federálneho ministerstva vnútra Rakúskej republiky a Európskej komisie v rámci projektu „Vypracovanie smerníc pre zber dát o obchodovaní s ľuďmi, vrátane porovnateľných indikátorov“.
Počas celého roka bolo zabezpečené zastúpenie SR na zasadnutiach príslušných orgánov IOM. Cieľom Globálneho fóra pre migráciu a rozvoj (GFMD) (okt. 2008, Manila) bola podpora lepšej koordinácie pozitívnych aspektov vplyvu migrácie na ekonomický a sociálny rozvoj a výmena informácií na politickej úrovni. SR za zúčastnila prípravného výboru zasadnutia v septembri 2008 v Ženeve. 
V roku 2008 sa SR pravidelne zúčastňovala zasadnutí Úradu vysokého komisára OSN pre utečencov (UNHCR). Napriek vyjadrenej podpore členstvu SR vo Výkonnom výbore UNHCR zo strany odborného gestora, t.j. MV SR, sa v r. 2008 nezahájil proces získavania členstva a táto snaha by sa mala premietnuť v aktivitách SR v nasledujúcom roku. 
Pod záštitou generálneho riaditeľa UNESCO a v spolupráci s UNESCO zorganizovali Slovenská komisia pre UNESCO a Ministerstvo zahraničných vecí SR dňa 11. 12. 2008 v Bratislave medzinárodnú konferenciu „Etické a sociálne výzvy“ pri príležitosti 60. výročia vyhlásenia Všeobecnej deklarácie ľudských práv.
	Rok 2008 bol pre prácu OSN v oblasti medzinárodnej spolupráce pri zabezpečovaní hospodárskeho a sociálneho rozvoja vo svete veľmi dôležitý, predstavoval prechod do druhej polovice pätnásťročného obdobia plnenia miléniových rozvojových cieľov.
SR sa uchádza o miesto člena Hospodárskej a sociálnej rady OSN (ECOSOC) na roky 2010 – 2012 vo voľbách, ktoré sa uskutočnia vo VZ OSN na jeseň 2009. SR v tejto súvislosti počas celého roku 2008 vyvíjala bohaté diplomatické aktivity na podporu svojej kandidatúry s cieľom získať tento dôležitý post a čo najväčšiu podporu od členských štátov OSN vo voľbách. 
SR je od 1.1.2008 členom Výkonnej rady Rozvojového programu OSN/Populačného fondu OSN (UNDP/UNFPA) pre roky 2008 - 2010. Dňa 21.1.2008 bol za podpredsedu byra výkonnej rady pre rok 2008 zvolený za východoeurópsku regionálnu skupinu stály predstaviteľ SR pri OSN, veľvyslanec Peter Burian. SR počas svojho členstva podporila okrem iného prijatie rozpočtov UNDP, UNFPA na dvojročnicu 2008 – 2009 a schválenie Strategického plánu UNDP na roky 2008 – 2011. SR pôsobila ako koordinátor prípravy rozhodnutí týkajúcich sa práce Úradu OSN pre servisné zabezpečenie projektov (UNOPS) počas zasadnutí výkonnej rady v r. 2008.
	Od začiatku členstva SR vo výkonnej rade rezonovala otázka výberu lokality pre budúci Regionálny úrad UNFPA pre východnú Európu a strednú Áziu. SR od začiatku roka 2008 vyvíjala intenzívne diplomatické úsilie na presadenie Bratislavy za sídlo úradu. Výsledkom tohto úsilia bol súhlas krajín regiónu so zriadením regionálneho úradu v Bratislave a sub-regionálneho centra v Alma Ate (Kazachstan), ktorý bol potvrdený Výkonnou radou UNDP/UNFPA počas jej výročného zasadnutia v júli 2008 v Ženeve. SR ako budúca hostiteľská krajina regionálneho úradu počas 2. polovice roka 2008 úzko spolupracovala s UNFPA na procese jeho etablovania sa v Bratislave (otvorenie regionálneho úradu sa predpokladá v druhej polovici roka 2009).
V máji 2008 sa konalo 16. hodnotiace zasadnutie Komisie OSN pre trvalo udržateľný rozvoj, ktoré sa venovalo témam poľnohospodárstva, rozvoja vidieka, sucha, rozširovania púští a Afriky. SR bola zastúpená odborníkmi z Výskumného ústavu pôdoznalectva o ochrany pôdy a Úradu vlády SR. 
V súlade so základnou dohodou o spolupráci medzi SR a Medzinárodnou organizáciou práce (ILO) si SR plnila všetky záväzky vyplývajúce z členstva, vrátane povinností súvisiacich s aplikáciou prijatých dohovorov a odporúčaní ILO. Slovenská delegácia na čele s ministerkou práce, sociálnych vecí a rodiny sa aktívne zúčastnila 96. zasadnutia medzinárodnej konferencie práce v júni 2008. 
V rámci Európskeho strediska pre jadrový výskum (CERN) sa experti SR aktívne zúčastňovali na technickom zdokonaľovaní Veľkého hadrónového urýchľovača LHC a súvisiacich zariadení, ako aj na transfere technológií. Išlo o potvrdenie silného zastúpenia SR tak vo vedení CERN-u, ako aj vo vedeckej komunite a o presadzovanie ekonomických záujmov SR. SR pôsobila ako člen vo Finančnom a vedeckom výbore CERN-u. Najvýznamnejším podujatím v rámci CERN bolo spustenie LHC a s tým súvisiaca inauguračná ceremónia dňa 21.10.2008, na ktorej SR zastupoval podpredseda vlády a minister školstva SR.
Praktická realizácia koncepcie spolupráce SR a Organizácie OSN pre priemyselný rozvoj (UNIDO), v rámci ktorej sa SR už v roku 2005 etablovala ako nová donorská krajina, bola v roku 2008 charakteristická dokončovaním realizácie projektov prvej skúšobnej etapy. 
Iný charakter má projekt likvidácie odpadov perzistentných organických znečisťujúcich látok v SR nespaľovacími technológiami, ktorý je súčasťou globálneho programu efektívneho uplatnenia dostupných nespaľovacích technológií pre deštrukciu odpadov perzistentných organických látok, ktoré sú závažným problémom ohrozujúcim celosvetové životné prostredie. SR bola vybraná ako krajina pre realizáciu pilotného projektu, ktorý je z väčšej časti financovaný zo zdrojov GEF (Global Environmental Facility), a do realizácie ktorého sú okrem UNIDO a UNDP zapojené aj viaceré slovenské subjekty na čele s MŽP SR. V uplynulom roku došlo k stagnácii realizácie projektu najmä z dôvodu nedostatočných krokov na slovenskej strane.
SR sa podieľala na koordinácii a zabezpečovaní koherentnej politiky v oblasti životného prostredia v štruktúre Programu OSN pre životné prostredie (UNEP) a v rámci jednotlivých dohovorov. Ani v roku 2008 sa nepodarilo vyriešiť právnu subjektivitu Regionálneho centra Bazilejského dohovoru so sídlom v Bratislave.

Podprogramy, ktoré kapitola rieši ako účastník medzirezortného programu

1.3.3.4. Podprogram 08B06 - MZV SR -  Ďalší rozvoj ochrany obyvateľov SR proti chemickým zbraniam 

	Hlavnou úlohou predmetného programu bolo prijať komplexné organizačné, technické, materiálne, finančné a ostatné opatrenia s cieľom minimalizovať následky napadnutia chemickými zbraňami na obyvateľoch, zvieratách a životnom prostredí, ale aj vytvoriť a pripraviť špecializované tímy na prvý zásah. MZV SR sa rozhodlo vybudovať filtro – ventilačné zariadenie plynotesného úkrytu v areáli budovy MZV SR. Finančné prostriedky určené na tento účel boli presunuté v zmysle § 8 zákona č. 523/2004 Z. z. o rozpočtových pravidlách do rozpočtového roku 2008, kedy boli ukončené práce na predmetnej investičnej akcii a podprogram bol ukončený. 

1.3.4.	Výdavky kapitoly kryté prostriedkami z rozpočtu EÚ

Kapitola MZV SR v roku 2008 nemala rozpočtované a nečerpala finančné prostriedky na spoločné programy Slovenskej republiky a Európskej únie (ani zaradené ani nezaradené do štátneho rozpočtu), ani iné prostriedky zo zahraničia poskytnuté Slovenskej republike na základe medzinárodných zmlúv uzatvorených medzi SR a inými štátmi, ako ani prostriedky na spolufinancovanie zo štátneho rozpočtu SR. 

1.4.	Výsledok rozpočtového hospodárenia rozpočtovej kapitoly

Zhodnotenie výsledku rozpočtového hospodárenia kapitoly z hľadiska rozpočtovaných a skutočne dosiahnutých celkových príjmov a výdavkov je uvedený v tabuľke č. 4 a v časti 1.1.2. Zhodnotenie plnenia záväzných ukazovateľov rozpočtu kapitoly.

1.5.	Finančné operácie				

Prehľad pohybov na mimorozpočtových bankových účtoch:
Kód/Číslo bank. účtu	Názov
bankového účtu	Skutočný stav
k 31.12.2008	Účtovný stav
k 31.12.2008	Rozdiel
Sk-Úč	
(302) / 7000073631	Bežný účet preddavkový neúročený	82 032 296,58 Sk	82 032 296,58 Sk	0,00 Sk	
(304) / 7000073615	Účet sociálneho fondu neúročený	14 554 794,55 Sk	14 554 794,55 Sk	0,00 Sk	
(102) / 7000073607	Osobitný účet na dofinancovanie programov	0,00 Sk	0,00 Sk	0,00 Sk	
(303) / 7000073623	Bežný účet depozitný neúročený	134 771 762,37 Sk	134 771 762,37 Sk	0,00 Sk	
SPOLU	231 358 853,50 Sk	231 358 853,50 Sk	0,00 Sk	

Kód/Číslo bank. účtu	Názov
bankového účtu	Skutočný stav
k 31.12.2008	Účtovný stav
k 31.12.2008	Účtovný stav
k 31.12.2008
prepočet na SKK	Rozdiel
Sk-Úč	
(106) / 7000254424	Devízový mimorozpočtový účet EUR	0,00 EUR	0,00 EUR	0,00 Sk	0,00 Sk	
						
SPOLU	0,00 EUR	0,00 EUR	0,00 Sk	0,00 Sk	

Na depozitnom účte je v oblasti miezd zúčtovaných 132 825 475,00 Sk, ktoré boli prevedené z výdavkového rozpočtového účtu za obdobie 12/2008. Odvod do štátneho rozpočtu z nevyčerpaných miezd bol realizovaný vo výške 191 951,00 Sk.
Na účte sa tiež evidujú prijatia finančných zábezpek, ktoré v roku 2008 predstavovali čiastku 1 000 000,00 Sk.
	Na účte sociálneho fondu sa účtuje tvorba sociálneho fondu a jeho čerpanie, poskytnuté návratné finančné výpomoci ako aj ich splátky.
	Na preddavkovom účte sú zúčtované poskytnuté dotácie zastupiteľským úradom v zahraničí, z ktorých je financovaná ich činnosť.

	Ministerstvo zahraničných vecí SR spravuje vo svojej kapitole nasledujúce účty, na ktorých sa evidujú pohyby v oblasti finančných príjmov a výdavkov:
1.	depozitný účet
2.	účet sociálneho fondu
3.	devízový mimorozpočtový účet (konečný prijímateľ KP)
4.	devízový mimorozpočtový účet (platobná jednotka PJ)
5.	bežný účet Správy účelových zariadení (príspevková organizácia PO)
6.	bežný účet Slovenská agentúra pre medzinárodnú rozvojovú spoluprácu (podriadená rozpočtová organizácia)

1.5.1	Príjmové finančné operácie

V kategórii 400 je v kapitole MZV SR zúčtovaný objem finančných prostriedkov v celkovej výške 262 623 tis. Sk. Z tejto čiastky je na položke 411 zúčtovaná suma 17 tis. Sk, ktorá pozostáva zo splátok návratných finančných výpomocí a na položke 453 je zúčtovaná suma 262 606 tis. Sk, ktorá vychádza zo zúčtovania ostatných finančných operácií.

1.5.2	Výdavkové finančné operácie

V kategórii 800 – Výdavky z transakcií s finančnými aktívami a finančným pasívami 
nebola v rozpočtovom roku 2008 zúčtovaná žiadna hodnota.

1.6.	Zhodnotenie zamestnanosti 

V rámci záväzných ukazovateľov boli stanovené aj záväzné počty zamestnancov:

•	Počet zamestnancov rozpočtových organizácií
podľa prílohy č. 1 k UV SR č. 867/2007						1 067 osôb
z toho: aparát ústredného orgánu							1 055 osôb
•	Upravený počet zamestnancov rozpočtových organizácií
      podľa prílohy č. 1 k UV SR č. 867/2007				        	            1 077 osôb
z toho: aparát ústredného orgánu							1 065 osôb
(v súlade s rozpočtovými opatreniami)						
•	Skutočný počet zamestnancov rozpočtových organizácií			
      (v priemernom prepočítanom počte)							1 043 osôb
      z toho: aparát ústredného orgánu							1 033 osôb

Úpravy limitu počtu zamestnancov sa v roku 2008 týkali iba aparátu ústredného orgánu. V rámci schváleného počtu zamestnancov kapitoly MZV SR 1 067 osôb  bol stanovený počet osôb rozpočtovej organizácie SAMRS 12, upravovaný nebol a  vykazovaný skutočný počet zamestnancov v priemernom prepočítanom stave je 10 osôb.

1.7.	Zhodnotenie výsledkov kontrol

1.7.1 	Výsledky vonkajších kontrol vykonaných v roku 2007

	Na základe poverenia  predsedu NKÚ SR č.1441/03 zo dňa 13.2.2008 a na základe vyžiadania  NKÚ č. 1242/2008/2.1./Gj zo dňa 22.2.2008 vykonali zamestnanci NKÚ kontrolu zameranú na správnosť zostavenia záverečného účtu za rok 2007 na MZV SR a kontrolu hospodárenia s prostriedkami štátneho rozpočtu. 

	Kontrola bola vykonaná v čase od 25.2.2008 do 9.5.2008 s prerušením.  

Opatrenia na odstránenie zistených nedostatkov kontrolou NKÚ

1.	Vykonať následnú finančnú kontrolu nákupu výpočtovej techniky od 1.1.2007.  
T : 30.6.2008
Plnenie : Úloha bola splnená. Na základe poverenia ministra zahraničných vecí číslo 6/2008 vykonali pracovníci odboru generálnej inšpekcie následnú finančnú kontrolu nákupu výpočtovej techniky, výsledkom ktorej bola správa o výsledku následnej finančnej kontroly.

2.	Zaviesť systém účtovania čísla investičnej akcie v texte účtovného dokladu a analytické členenie investičných akcií podľa jednotlivých zastupiteľských úradov v zahraničí. Zabezpečiť preškolenie zodpovedných zamestnancov na vyššie uvedené zmeny. 
T: od 31.8.2008
Plnenie : Úloha bola splnená. Preškolenie zodpovedných zamestnancov sa uskutočnilo v mesiaci máj 2008 a systém účtovania čísla investičnej akcie v texte účtovného dokladu a analytické členenie investičných akcií podľa jednotlivých zastupiteľských úradov v zahraničí je vykonávaný od 1.6.2008. 

3.	Zaviesť systém aktualizácie a oznamovania výšky celkových predpokladaných obstarávacích nákladov na stavebné akcie odborom investično – prevádzkovým odborom finančnému odboru v štvrťročných intervaloch.
T: 30.6.2008
	Plnenie : Úloha sa plní priebežne. Systém aktualizácie a oznamovania výšky celkových predpokladaných obstarávacích nákladov na stavebné akcie investično- prevádzkovým odborom finančnému odboru v štrvťročných intervaloch bol zavedený. Dňa 30.6.2008 bola poslaná na finančný odbor aktualizácia a k termínu 30.9.2008 bude zaslaná aktualizácia predpokladaných obstarávacích nákladov.

4.	Uplatňovať  ustanovenie čl. III ods. 3 platnej Rámcovej dohody  č. 107/2007- t.j. raz za 6 mesiacov vyžadovať od predávajúceho aktuálny cenník tovarov. 
      Termín: v zmysle znenia čl. III ods. 3 v 6 mesačných intervaloch
Plnenie : Úloha sa plní priebežne. Datalan a.s. zaslal aktuálny cenník tovarov 30.6.2008.

5.	Pri dojednávaní konečných cien vychádzať z aktuálnych cien na trhu a transparentným spôsobom a v reálnom čase uplatňovať množstvové zľavy a kumulatívne množstvové zľavy (prípadne ich dojednať v čiastkových zmluvách) za účelom získania výhodnejších zmluvných podmienok pre MZV SR.
            Termín: 30.6.2008
Plnenie : Úloha sa plní priebežne. Množstvové a kumulatívne množstvové zľavy sú uplatňované v zmysle zmluvy a je o nich vedený prehľad, ktorý je pri každom nákupe porovnávaný a konzultovaný s DATALAN a.s.

6.	Uplatňovať ustanovenie čl. III, ods. 4 platnej Rámcovej dohody  č. 107/2007 – t.j. kurzovou doložkou v príslušnej čiastkovej zmluve, resp. objednávke  upraviť ceny pri priaznivej zmene kurzu SKK voči zahraničnej mene.
	Termín: 30.6.2008
	Plnenie : Úloha sa plní priebežne. Z dôvodu, že nedošlo k výraznej zmene kurzu SKK voči zahraničnej mene, nebolo opatrenie uplatnené samostatne, ale len v súvislosti s plnením opatrenia č. 4.
7.	Pri zostavovaní objednávok špecifikovať technické parametre predmetov dodávky tak, aby  zohľadňovali technický vývoj a výhodnosť pre prevádzku kupujúceho a aby tieto zodpovedali skutočným potrebám MZV SR.
	Termín: 30.6.2008
Plnenie : Úloha sa plní priebežne. Objednávky sú zostavované realizátormi jednotlivých projektov SBPI tak, aby boli zohľadnené všetky kritéria  technického vývoja  a v maximálnej miere uplatnená výhodnosť pre realizáciu jednotlivých projektov MZV SR.

8.	Prikladať ku kópiám jednotlivých objednávok  resp.  čiastkových   zmlúv dokumentáciu z priebehu dojednávania konečných cien dodávaných tovarov a služieb (cenové ponuky, produktové listy, cenové relácie iných než zazmluvnených  predajcov, korešpondenciu medzi objednávateľom a dodávateľom) a sústreďovať túto dokumentáciu chronologicky zoradenú  na jednom mieste. 
      Termín: 30.6.2008 
Plnenie : Úloha sa plní priebežne. Pri nákupoch jednotlivých tovarov je porovnávaný cenník zasielaný v zmysle zmluvy DATALAN a.s. (polročne) s cenami iných predajcov rovnakého tovaru a dokumentácia o tomto procese je sústreďovaná na ODSM SBPI.

	Na základe poverenia  predsedu NKÚ SR č.1452/02 zo dňa 15.4.2008 vykonali zamestnanci NKÚ kontrolu prípravy a realizácie investičných akcií vo vybraných rozpočtových kapitolách.

Opatrenia na odstránenie zistených nedostatkov kontrolou NKÚ

1.	Pri realizácii stavieb zvýšenou kontrolou a prípadnými sankciami v súlade so zmluvou o dielo zabezpečiť kvalitnejšiu prácu stavebných dozorov na stavbách.
T: trvalý
Plnenie: Úloha sa plní priebežne. 
Pri kontrolných dňoch stavby /Praha/ bola venovaná pozornosť podrobnej kontrole stavebných denníkov a reálne vykonaných prác na stavbe za príslušné obdobie. Uskutočnilo sa rokovanie s Ing. Hirschom, zástupcom spoločnosti TYPAZ, s.r.o., ktorá zabezpečuje stavebný dozor na stavbe „Rekonštrukcia a dostavba ZÚ Praha“. Okrem oboznámenia s výsledkami kontroly NKÚ mu na rokovaní boli vytknuté nedostatky v činnosti stavebného dozoru s tým, že pri ďalších zisteniach budú vyvodené sankcie a tiež bol požiadaný o posilnenie činnosti stavebného dozoru o ďalšieho pracovníka, prípadne výmeny osoby, ktorá vykonávala stavebný dozor. Ing. Hirsch sa už osobne zúčastňuje aj na kontrolných dňoch stavby.

2.	V súlade s ustanovením § 43 zákona č. 40/1964 Zb. Občiansky zákonník v znení neskorších predpisov odstrániť pri úprave zmluvných vzťahov všetko, čo by mohlo viesť k vzniku rozporov, t.j. pri akejkoľvek zmene v zmluve vypracovať dodatok k zmluve.
T: trvalý
Plnenie: Úloha sa plní priebežne. Pracovníci Investičného odboru, ktorí posudzujú a pripomienkujú predložené zmluvy o dielo predložené dodávateľmi služieb alebo stavieb, boli opakovane poučení, že akákoľvek zmena a úprava oproti platnej zmluve o dielo musí byť zapracovaná do nového dodatku k zmluve o dielo. Zároveň pri zmene zmluvy dodatok pred podpisom posudzujú aj pracovníci oddelenia legislatívy a právnych služieb. Uskutočnené zmeny oproti platnej zmluve na investičnú akciu „Rekonštrukcia a dostavba objektu ZÚ Praha“ boli zapracované do Dodatku č.3 a návrhu Dodatku č.4 k ZoD č.7978/2007 zo dňa 25.7.2007.

3.	V súlade s § 3 ods. 1 zákona č. 431/2002 Z.z. o účtovníctve v znení neskorších predpisov  dodržiavať pri odovzdaní a prevzatí stavieb termíny pri zaraďovaní stavieb do majetku. 
T: trvalý
Plnenie: Úloha sa plní priebežne. Pracovníci Investičného odboru boli na porade upozornení riaditeľom odboru na povinnosť dodržiavať termíny pri odovzdávaní podkladov k zaraďovaniu stavieb do majetku, ktoré vykonávajú v súlade s legislatívou pracovníci odboru ekonomických informácií a majetku. Po prijatí opatrení  na odstránenie zistených nedostatkov neboli dosiaľ ukončené žiadne investičné akcie, kde  by bolo možné uplatniť povinnosť dodržiavania termínov pri zaraďovaní stavieb do majetku. 

4.	V oznámení o súťaži jednoznačne stanovovať podmienky predkladania dokladov tak, aby bolo nespochybniteľné, ktoré doklady je potrebné predložiť ako originál alebo úradne overenú kópiu a pre ktoré dokumenty postačuje len fotokópia.
T: trvalý
Plnenie : Úloha sa plní priebežne.
Od 16.7.2008 /termín prerokovania výsledkov kontroly/ boli vo všetkých oznámeniach o vyhlásení metódy verejného obstarávania, resp. v súťažných podkladoch jednoznačne definované všetky podmienky účasti, vrátane uvedenia požiadavky na predloženie originálu (úradne overenej kópie) dokladu, alebo jeho neoverenej fotokópie.

5.	Pri stanovení termínov obstarávania vytvoriť väčší časový priestor pri hodnotení dokladov.
T: trvalý 
Plnenie : Úloha sa plní priebežne.
Bol venovaný dostatočný časový priestor procesu vyhodnocovania dokladov, aby nedochádzalo ku chybám pri ich vyhodnotení. To potvrdzuje skutočnosť, že od termínu ukončenia kontroly neboli zo strany uchádzačov predložené žiadne žiadosti o nápravu, prípadne následné námietky na Úrad pre verejné obstarávanie.

1.7.2. Výsledky vnútorných kontrol vykonaných v roku 2007

Na základe zamerania kontrolnej činnosti Ministerstva zahraničných vecí Slovenskej republiky na rok 2008 vykonal odbor generálnej inšpekcie (ďalej len „GEIN“) šesť následných finančných kontrol v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“). 

1.	

Kontrolovaný subjekt:	Zastupiteľský úrad SR v Haagu                                   
Zameranie kontroly: 	kontrola vynakladania verejných prostriedkov so zameraním na ich hospodárne, efektívne  a účinné využívanie 
Výstup:			Správa o výsledku následnej finančnej kontroly č. 2/2008

Kontrolné zistenia:	
-	porušenie § 8 ods. 1 zákona č. 431/2002 Z. z o účtovníctve v znení neskorších predpisov (účtovná jednotka neviedla účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov);
-	porušenie § 4 ods. 8 v spojení s § 8 ods. 5 zákona č. 431/2002 Z. z o účtovníctve v znení neskorších predpisov (účtovný doklad vyhotovený v inom ako štátnom jazyku nespĺňal podmienku zrozumiteľnosti); 
-	porušenie § 6 ods. 1 v spojení s § 9 zákona o finančnej kontrole (neoverenie finančnej operácie predbežnou finančnou kontrolou);
-	porušenie § 14 ods. 2 písm. g) a h) zákona finančnej kontrole (nesplnenie povinnosti prijať v určenej lehote opatrenia na nápravu nedostatkov zistených následnou finančnou kontrolou a na odstránenie príčin ich vzniku a predložiť kontrolnému orgánu písomnú správu o ich  splnení a o určení zamestnancov zodpovedných za zistené nedostatky a o uplatnení opatrení voči nim);
-	porušenie  § 4 ods. 4 v spojení s § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (zaúčtovanie zakúpeného tovaru v rozpore s ekonomickou klasifikáciou).

Kontrolovaný subjekt prijal opatrenia na nápravu nedostatkov a na odstránenie  príčin ich vzniku (list č. 3467/2008-NLVV) a správa o ich splnení bola doručená na GEIN (č. 4353/2008-NLVV).

2.	

Kontrolovaný subjekt:	Zastupiteľský úrad SR v Helsinkách		
Zameranie kontroly: 	kontrola vynakladania prostriedkov štátneho rozpočtu, autoprevádzky a vedenia účtovnej evidencie a obehu účtovných dokladov
Výstup:	Správa o výsledku následnej finančnej kontroly č. 4/2008.

Kontrolné zistenia:	
-	porušenie § 6 ods. 1 v spojení s § 9 zákona o finančnej kontrole (neoverenie finančnej operácie predbežnou finančnou kontrolou);
-	porušenie § 8 ods. 1 zákona č. 403/2002 Z. z. o účtovníctve v znení neskorších predpisov (účtovná jednotka neviedla účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov). 

Kontrolovaný subjekt prijal opatrenia na nápravu nedostatkov a na odstránenie príčin ich vzniku (list č. 3169-1/2008-FIVV) a správa o ich splnení bola doručená na GEIN (č. 3169-1/2008-FIVV). 

3.	

Kontrolovaný subjekt:	Slovenská agentúra pre medzinárodnú rozvojovú spoluprácu 
                                               (ďalej len „SAMRS“).                                                           
Zameranie kontroly:	kontrola hospodárenia s finančnými prostriedkami štátneho rozpočtu výberovým spôsobom 
Výstup:	Správa o výsledku následnej finančnej kontroly č. 7/2008

Kontrolné zistenia:
-	nesplnenie úlohy B.1. z uznesenia vlády Slovenskej republiky č. 1370 z 18.12.2002 (nebol uzatvorený kontrakt medzi MZV SR ako zriaďovateľom a SAMRS na rok 2007 v stanovenom termíne);
-	porušenie § 3 ods. 9 zákona NR SR č. 278/1993 Z. z. o správe majetku štátu v znení neskorších predpisov (nevedenie účtovníctvo o majetku štátu nebolo vedené v rozsahu a spôsobom ustanoveným osobitným predpisom);
-	porušenie § 8 ods. 1 zákona č. 431/2002 Z. z. o účtovníctve v znení neskorších predpisov (účtovná jednotka neviedla účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov);
-	porušenie § 4 ods. 4 v spojení s § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (porušenie povinnosti uplatňovať rozpočtovú klasifikáciu);
-	porušenie § 36 ods. 3 zákona č. 283/2002 Z. z. o cestovných náhradách v znení neskorších predpisov (nedostatky vo  vyúčtovaní pracovnej cesty);
-	porušenie § 6 ods. 1 v spojení s § 9 zákona o finančnej kontrole (nesprávne vykonaná predbežná finančná kontrola).

Kontrolovaný subjekt prijal opatrenia na nápravu nedostatkov a na odstránenie príčin ich vzniku a správa o ich splnení bola doručená na GEIN (č. 120.105/2008-SHSR z 10.12.2008).

4.	

Kontrolovaný subjekt:	Investično-prevádzkový odbor MZV SR a Odbor služieb MZV SR 
Zameranie kontroly:	vynakladanie prostriedkov štátneho rozpočtu z hľadiska nákladovosti dopravy s dôrazom na jej efektívnosť výberovým spôsobom
Výstup:	Správa o výsledku následnej finančnej kontroly č. 9/2008.

Kontrolné zistenia:
-	porušenie § 9 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (MZV SR si ako verejný obstarávateľ nesplnilo povinnosť pri zadávaní zákazky na dopravné služby v čase od 10.06.2008 do 21.08.2008 postupovať podľa zákona o verejnom obstarávaní; celková výška vynaložených verejných prostriedkov bez postupu verejného obstarávania prestavuje 19.708,-Sk);
-	porušenie § 13 ods. 4, písm. b) zákona č. 283/2002 Z. z. o cestovných náhradách v znení neskorších predpisov (nesprávne vyplatená suma stravného a vreckového);
-	porušenie § 31 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (manipulácia s PHM).

Kontrolované subjekty prijali opatrenia na nápravu nedostatkov a na odstránenie príčin ich vzniku. Termín na doručenie písomnej správy o splnení prijatých opatrení je 28.02.2009. 

5.	

Kontrolovaný subjekt:	Rezortný bezpečnostný úrad MZV SR 
Zameranie kontroly:	kontrola verejných prostriedkov so zameraním na ich hospodárne, efektívne  a účinné využívanie pri zabezpečovaní dodávok výpočtovej techniky, inštalácie a servisu v období od 01.01.2007 do 31.05.2008.
Výstup:	Správa o výsledku následnej finančnej kontroly č. 6/2008

Kontrolné zistenia:
-	porušenie dojednaných podmienok podľa rámcovej zmluvy (nepredkladanie aktuálneho cenníka tovarov zo strany zmluvnej strany, neposkytnutie množstvenej zľavy, nedodržanie dodacích lehôt);
-	porušenie § 6 ods. 1 v spojení s § 9 zákona o finančnej kontrole (nesprávne vykonaná predbežná finančná kontrola).

Kontrolovaný subjekt neprijal opatrenia na nápravu nedostatkov a na odstránenie príčin ich vzniku, pretože by boli identické s opatreniami na nápravu nedostatkov a na odstránenie príčin ich vzniku, ktoré boli prijaté na základe kontroly NKÚ SR. Písomná správa o ich splnení bola na GEIN predložená 31.07.2008.

6.	

Kontrolovaný subjekt:	odbory MZV SR 
Zameranie kontroly:	Následná finančná kontrola vynakladania prostriedkov štátneho rozpočtu z hľadiska dodržiavania ustanovení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za obdobie od 01.01.2007 do 31.12.2007. 
Výstup:	Správa o výsledku následnej finančnej kontroly č. 12/2007

Kontrolné zistenia:
-	porušenie § 6 ods. 1 v spojení s § 9 zákona o finančnej kontrole (neoverenie finančnej operácie predbežnou finančnou kontrolou);
-	porušenie § 16 ods. 2 a ods. 3 zákona o verejnom obstarávaní (obmedzenie možnosti zúčastniť sa verejného obstarávania);
-	porušenie § 42 ods. 10 v spojení s § 20 zákona o verejnom obstarávaní (člen komisie v rozpore s predpísanou mlčanlivosťou poskytol predstavenému informácie o obsahu ponúk počas ich vyhodnocovania); 
-	§ 91 v spojení s § 26 zákona o verejnom obstarávaní (nesprávny postup pri zadaní podlimitnej zákazky).

Štyria z deviatich kontrolovaných subjektov neprijali opatrenia na nápravu nedostatkov a na odstránenie príčin ich vzniku v určenom termíne.        

Ďalšie údaje požadované Vyhláškou MF SR č. 21/2009 Z. z.

V spolupráci s inými kontrolnými orgánmi nebola vykonaná žiadna následná finančná kontrola.
	Nevykonanie, resp. nesprávny postup pri vykonávaní, predbežnej kontroly, bolo zistené v 24 prípadoch. V jednom kontrolovanom subjekte /SAMRS/ bolo zistené nesprávne vykonávanie predbežnej kontroly. Po novelizácii zákona o finančnej kontrole a vnútornom audite s účinnosťou od 01.06.2008 vydalo MZV SR Smernicu č. 44 z 12.09.2008 o výkone predbežnej a priebežnej finančnej kontroly MZV SR pre stanovenie postupu pre všetky organizačné útvary MZV SR a zastupiteľské úrady SR v zahraničí. 
Orgánom činným v trestnom konaní alebo iným orgánom príslušným podľa osobitných predpisov,  nebolo zaslané žiadne oznámenie.
Porušenie finančnej disciplíny bolo zistené v Slovenskej agentúre pre medzinárodnú rozvojovú spoluprácu (SAMRS). Za porušenie § 31 písm. j) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v nadväznosti na návrh kontrolného orgánu (MZV SR) bola Správou finančnej kontroly uložená SAMRS pokuta 5000,- Sk.

V roku 2008 boli v rezorte MZV SR realizované tri vnútorné audity a zistených bolo celkom 12 nedostatkov. Na zistené nedostatky bolo navrhnutých 17 odporúčaní, z ktorých auditované subjekty akceptovali 17. 
Prijaté opatrenia auditovanými subjektami k odporúčaniam vnútorného auditu boli zväčša v sledovanom období splnené. Opatrenia s dlhšou dobou plnenia  sú priebežne plnené.

1.8.	Zhodnotenie majetkovej pozície kapitoly 

Stav majetku MZV SR k 31.12.2008:
K uvedenému dátumu eviduje MZV SR neobežný majetok v celkovej výške                  8 685 020 tis. Sk, čo predstavuje pokles oproti minulému roku o 195 735 tis. Sk. Do tohto rozdielu sa premietlo zvýšenie stavu dlhodobého nehmotného majetku o 100 717 tis. Sk a zníženie stavu dlhodobého hmotného majetku v celkovej výške 296 452 tis. Sk. Stav dlhodobého finančného majetku sa oproti roku 2007 nezmenil.

Stav obežného majetku zaznamenal oproti minulému obdobiu pokles o 735 769 tis. Sk, čo bolo spôsobené aj preúčtovaním drobného nehmotného a drobného hmotného majetku MZV SR k 1.1.2008 do podsúvahovej evidencie v celkovej výške 453 515 tis. Sk. Pokles vo výške 613 525 tis. Sk bol zaznamenaný na účtoch zásob, stav na účte pohľadávok sa zvýšil                 o  50 761 tis. Sk.

Celková výška záväzkov sa zvýšila oproti roku 2007 o 8 129 392 tis. Sk na  čiastku       8 708 713 tis. Sk. Najvýraznejšiu zmenu zaznamenalo zavedenie účtov na zúčtovanie medzi subjektmi verejnej správy, kde MZV SR eviduje čiastku 8 303 036 tis. Sk. 

Za objemovo najvýznamnejšie položky v oblasti záväzkov uvádzame:
•	Ostatné krátkodobé rezervy (323) vo výške 66 553 tis. Sk, ktoré boli tvorené v zmysle opatrenia MF SR č. MF/16786/2007-31 na nevyčerpané dovolenky zamestnancov   MZV SR.
•	Zúčtovanie transferov štátneho rozpočtu (353) v celkovej výške 8 303 036 tis. Sk.
•	Záväzky voči zamestnancom (331) v hodnote 261 014 tis. Sk, ktoré predstavujú záväzky voči zamestnancom v zahraničí za mzdy, ktoré sú vyrovnané v novom rozpočtovom roku 2009.
•	Z dlhodobých záväzkov treba spomenúť Záväzky zo sociálneho fondu (472), ktoré predstavujú tvorbu a čerpanie sociálneho fondu. Zostatok na účte predstavuje čiastku    19 237 tis. Sk.
•	Ostatné priame dane (342) vo výške 20 491 tis. Sk zahŕňajú záväzok zamestnávateľa za odvod dane za zamestnancov za mesiac december 2008.
•	Zúčtovanie s orgánmi sociálneho poistenia a zdravotného poistenia (336) na strane pasív vykazujeme vo výške 19 641 tis. Sk. Uvedená suma predstavuje sociálne a zdravotné poistenie zamestnancov kapitoly MZV SR za obdobie december 2008, ktoré bude uhradené príslušným organizáciám  v prvom období rozpočtového roka 2009.

1.9. Majetkové účasti štátu v obchodných spoločnostiach

MZV SR vlastní 100% akcií emitovaných tuzemskou spoločnosťou Správou služieb diplomatickému zboru, a.s. (SSDZ, a.s.). Vzhľadom na fakt, že akcie SSDZ, a.s. sú neobchodovateľné, v priebehu roka 2008 nedošlo k zmene výšky majetkovej účasti.

Názov organizácie, v ktorej je majetkový podiel	Forma majetkovej účasti	Stav k 1.1.2008
(v tis. Sk)	Stav k 31.12.2008
(v tis. Sk)	Zmena 
v roku 2008
(v tis. Sk)	Podiel na zákl. imaní k 31.12.2008 (v %)	
Správa služieb diplomatickému zboru	100 % 
akcionár	1 517 000	1 517 000	0	100 %	
vklad do SSDZ, a.s.		52 177	52 177	0	100 %	
Spolu:		1 569 177	1 569 177	0	100 %	

1.10. Príspevkové organizácie v pôsobnosti kapitoly

Prehľad príjmov a výdavkov príspevkovej organizácie podľa ekonomickej klasifikácie za rok 2008

     	Správa účelových zariadení  ( ďalej len „SÚZA“ )  je štátna príspevková organizácia, ktorá vznikla Rozhodnutím ministra zahraničných vecí SR, č. 48/93 zo dňa 30.8.1993 a  bola zriadená Zriaďovacou listinou zo dňa 1.9.1993.
Hlavná činnosť SÚZA v zmysle zriaďovacej listiny predstavuje:

a/ vzdelávacia a poradenská činnosť súvisiaca s činnosťou zriaďovateľa,
b/ tlmočnícke a prekladateľské služby,
c/ ubytovacie služby, včítane prevádzkovania stravovacích a reštauračných služieb,
d/ prevádzkovanie telovýchovných zariadení a zariadení slúžiacich na regeneráciu a rekondíciu,
e/ ochrana a  ostraha majetku, osôb v objektoch SÚZA,
f/ prenájom objektov medzinárodným organizáciám a organizáciám, ktorých činnosť súvisí s činnosťou zriaďovateľa, 
g/ služby súvisiace so zabezpečením chodu prevádzky prenajatých priestorov,
h/ služby súvisiace so zabezpečením prevádzky objektov Ministerstva zahraničných 
    vecí  SR.

     	Správe účelových zariadení bol v zmysle Kontraktu pre rok 2008 poskytnutý príspevok zo štátneho rozpočtu na bežné výdavky v celkovej výške 54 751 tis. Sk, ktorý bol dodatkom     č. 1  uzatvoreného  dňa  31.10.2008  na základe uznesenia vlády SR č. 1370   zvýšený na  sumu 
58 312  tis. Sk. 
SÚZA v súvislosti s uznesením vlády SR č. 630/2007  upravila  s účinnosťou od 1.1.2008 platy zamestnancov a tým navýšila cenu práce za poskytované služby o 941 tis. Sk.
Cena práce za poskytované služby sa navýšila  o mzdové prostriedky z rozpočtového opatrenia UR/0041577/2008 vo výške 2 400 tis. Sk na platy stávajúcich zamestnancov a o     220 tis. Sk na platy a zákonné odvody troch systemizovaných miest zamestnancov od 1.11.2008.
Cena práce za poskytované služby sa navýšila o mzdové prostriedky vo výške 30 tis. Sk rozpočtovej klasifikácie 611 a zákonné odvody vo výške 11 tis. Sk rozpočtovej klasifikácie 620 na 1 pracovné miesto. Finančné prostriedky sa čerpali presunom  zo záväzných limitov rozpočtovej klasifikácie  630 – náklady upratovacích služieb.
V zmysle účtovnej metodiky zúčtovania čerpania príspevku zo štátneho rozpočtu do výšky nákladov sa vykázalo šetrenie v rámci služieb v sume 707 tis. Sk. Z uvedenej sumy úspory sa presunula čiastka 556 tis. Sk do rozpočtovej klasifikácie 620 a táto suma sa stala súčasťou ceny práce za poskytované služby. Čiastka 30 tis. Sk sa presunula do rozpočtovej klasifikácie 610 na vykrytie platu poradcu riaditeľa. Rozšírením vnútornej štruktúry rozpočtu o položku rozpočtovej klasifikácie 630 – náklady dopravných služieb sa presunula čiastka         121 tis. Sk na satelitný dopravný systém.

Úpravy rozpočtu v roku 2008 boli teda nasledovné:
											v tis. Sk
Príspevok SÚZA na rok 2008 –
Ekonomická klasifikácia	Rozpočet schválený	Rozpočet upravený	
610	34 697	37 987	
620	0	    857	
630	20 054	19 468	
Príspevok na bež. výdavky celkom	54 751	58 312	

Prehľad príjmov príspevkovej organizácie podľa ekonomickej klasifikácie za rok 2008

V roku 2008 dosiahla SÚZA príjmy celkom vo výške 75 168 tis. Sk z vlastných zdrojov. Na transfery  v rámci verejnej správy v roku 2008 prijala SÚZA príspevok na bežné výdavky vo výške 58 312 tis. Sk, z ktorého vyčerpala sumu 57 762 tis. Sk.

Ekonomická klasifikácia	Skutočnosť roku 2008	
312 001 zo štátneho rozpočtu	58 312 000,00	
Príspevok za rok 2008	58 312 000,00	
212 002 z prenájmu pozemkov	48 850,00	
212 003 z pren. budov a priest.	4 036 976,31	
212 004 z prenáj.strojov, prístr.	372 428,90	
		
223 001 za predaj výrobkov	46 149 163,17	
223 003 za stravné	23 655 771,81	
223 004 za prebytoč. majetok	610 498,00	
		
252 001 z vkladov	1990,71	
292 017 vratky	0	
292 021 z kurz.rozdielov	286 517,49	
292 027 iné príjmy	6 386,20	
Príjmy za rok 2008 spolu	75 168 582,59	
     
Prehľad výdavkov príspevkovej organizácie podľa ekonomickej klasifikácie za rok 2008

Ekonomická klasifikácia	Rozpočet 2008	Skutočnosť 2008	% plnenia	
630 Materiál a služby	19 468 000,00	18 917 657,82	97,17	
631 služobné cesty	1 007 185,48	1 007 185,48	100,00	
634 001 pohonné hmoty	1 745 000,00	1 194 657,82	68,46	
636 001 JMF nájom	11 143 800,00	11 143 800,00	100,00	
637 004 všeob. sl.- upratov.	4 437 214,52	4 437 214,52	100,00	
637 005 špec. sl. - ochrana	1 084 800,00	1 084 800,00	100,00	
				
610 Mzdy a platy	37 987 000,00	37 987 000,00	100,00	
620 Odvody	 857 000,00	857 000,00	100,00	
Spolu rok 2008	58 312 000,00	57 761 657,82	99,06	
Zhodnotenie majetkovej pozície SÚZA  z hľadiska štruktúry majetku a štruktúry zdrojov jeho financovania

1. Dlhodobý hmotný a nehmotný majetok

V sledovanom roku SÚZA nakupovala dlhodobý nehmotný a hmotný majetok, ktorý bol ocenený  cenou obstarania a nákladmi súvisiacimi s obstaraním. Organizácia k 01.01.2008 vlastnila dlhodobý majetok v celkovej obstarávacej cene 42 238 518,16 Sk, prírastky predstavovali   2 089 101,33 Sk a úbytky 1 006 836,14 Sk. 
K 31.12.2008 je hodnota dlhodobého majetku v obstarávacej  cene SÚZA 43 320 783,35 Sk. 

2. Záväzky 

Organizácia k 31.12.2008 neeviduje záväzky voči dodávateľom po lehote splatnosti. Celkové záväzky do lehoty splatnosti predstavujú 1 220 350,95 Sk, z čoho 189 638,05 Sk predstavujú záväzky SD Moskva voči ZÚ SR Moskva a záväzky neinvestičné SÚZA vo výške                    1 030 712,90 Sk. 
     
3. Pohľadávky 

K 31.12.2008 organizácia eviduje pohľadávky voči odberateľom vo výške 1 273 452,39 Sk. Z toho v lehote splatnosti  588 466,19 Sk, po lehote splatnosti do troch mesiacov 396 599,20 Sk a viac ako 36 mesiacov po lehote splatnosti vo výške 305 550,50 Sk. SÚZA   k  31. 12. 2008 eviduje platbu za neidentifikovateľnú pohľadávku vo výške 15 000,- Sk a preplatky z úhrad vo výške 2 163,50 Sk. Poskytnuté prevádzkové preddavky - zálohové platby na maloodber plynu SÚZA vo výške 20 739,40 Sk. Zostatok  úhrad od platiteľov kreditnými kartami k 31.12.2008 predstavuje sumu 0,- Sk.

4. Rezervy

Organizácia vytvorila za rok 2008 povinné rezervy vo výške 1 184 689,00 Sk, z čoho rezerva  na mzdu za nevyčerpanú dovolenku zamestnancov predstavuje sumu 781 541,00 Sk a rezerva na sociálne poistenie k mzde za nevyčerpanú dovolenku tvorí sumu 273 148,00 Sk. Suma            130 000,00 Sk pripadá na ostatné krátkodobé rezervy. Organizácia vytvorila opravné položky vo výške 305 550,50 Sk.

1.11. Záver

Predkladaný materiál bol vypracovaný v súlade so „Smernicou Ministerstva financií Slovenskej republiky zo dňa 13. januára 2009 č. MF/8208/2009-311 na vypracovanie záverečných účtov kapitol štátneho rozpočtu, štátnych fondov a na vypracovanie návrhu záverečného účtu verejnej správy za rok 2008“. Jeho obsah umožňuje získať celkový prehľad o čerpaní prostriedkov štátneho rozpočtu kapitoly Ministerstva zahraničných vecí SR v štruktúre záväzných ukazovateľov rozpísaných pre kapitolu MZV SR zákonom č. 608/2007 Z. z. o štátnom rozpočte na rok 2008.

Z porovnania prehľadu celkových výsledkov hospodárenia so schváleným a upraveným rozpočtom vyplýva, že kapitola MZV SR dodržala všetky záväzne stanovené  ukazovatele výdavkov štátneho rozpočtu na rok 2008, ako aj záväzný limit počtu zamestnancov.   

Záväzný ukazovateľ príjmov kapitola MZV SR nenaplnila, avšak zabezpečila zákonnú povinnosť (v súlade s § 18, bodom c zákona č. 523/2004  Z. z. o rozpočtových pravidlách verejnej správy o zmene a doplnení niektorých zákonov v znení neskorších predpisov) viazania výdavkov vo výške nenaplnených príjmov, a to v sume  82 381 tis. Sk. 

2. Tabuľková  časť

1.	Celkový prehľad príjmov a výdavkov kapitoly štátneho rozpočtu za rok 2008

2.	Výdavky  kapitoly štátneho rozpočtu  podľa ekonomickej a funkčnej klasifikácie za rok 2008

3.	Finančné operácie kapitoly štátneho rozpočtu  za rok 2008 

4.	Záväzné ukazovatele kapitoly štátneho rozpočtu  za rok 2008

5.	Prehľad príjmov a výdavkov príspevkových organizácií kapitoly štátneho rozpočtu  podľa ekonomickej klasifikácie za rok 2008

6.	Výdavky príspevkových organizácií kapitoly  štátneho rozpočtu  podľa ekonomickej a funkčnej klasifikácie za rok 2008

7.	Agregovaná súvaha kapitoly štátneho rozpočtu  a rozpočtových organizácií v jej pôsobnosti  za rok 2008

8.	Agregovaný výkaz ziskov a strát kapitoly štátneho rozpočtu a rozpočtových organizácií v jej pôsobnosti za rok 2008 

9.	Agregovaná súvaha príspevkových organizácií kapitoly štátneho rozpočtu za rok 2008 

10.	Agregovaný výkaz ziskov a strát príspevkových organizácií kapitoly štátneho rozpočtu za rok 2008 

11.	Premietnutie rozpočtových opatrení do záväzných ukazovateľov kapitoly štátneho rozpočtu  za rok 2008

12.	Prehľad o dosiahnutých príjmoch zo správnych poplatkov kapitoly štátneho rozpočtu  za rok 2008

13.	Prehľad uhradených  členských príspevkov  SR do medzinárodných organizácií prostredníctvom  kapitoly štátneho rozpočtu za rok 2008 

3. Príloha

1.	Príloha č. 1 – Organizačná schéma kapitoly štátneho rozpočtu  k 31.12.2008

2.  Príloha č. 2 - Vyhodnotenie plnenia programovej štruktúry roku 2008